title: Kassandra (yhdistys)

text: Kulttuuriyhdistämön perustoimintaa ovat taidetyöpajat, joita viedään mm. kouluihin, päiväkoteihin, leikkipuistoihin, kirjastoihin, vanhusten palvelukeskuksiin sekä taide-, nuoriso- ja asukastaloihin. Interkult järjestää sekä maksullisia yhteisöihin tilattavia työpajoja ja pajapäiviä että avustuksin rahoitettuja vastaanottajalle ilmaisia työpajakokonaisuuksia. Työpajoissa käsitellään kohderyhmästä lähtöisin olevia teemoja kunkin ohjaajan kulttuuritaustasta ja taideosaamisesta ammentaen. 80 % Kulttuuriyhdistämön ohjaajista on maahanmuuttajataustaisia ammattitaiteilijoita. Työpajat järjestetään kaikissa tapauksissa yhteistyössä paikallisen toimijan kanssa, jotta ne tavoittaisivat parhaiten kohderyhmänsä sekä ihmiset, joita vastaava kulttuuritoiminta ei muuten tavoittaisi.


title: Kassandra (yhdistys)

text: Kerran vuodessa järjestettävän erityisesti nuorille ja nuorille aikuisille suunnatun INTERKULTfest - esittävän taiteen festivaalin ohjelmisto koostuu interkulttuurisuutta eri esittävän taiteen muodoin (tanssi, teatteri, sirkus, musiikki) käsittelevistä ammattilais- ja puoliammattilaisryhmien esityksistä. Ison osan festivaalista muodostaa koulujen kanssa tehtävä yleisötyö.


title: Raivoisat Ruusut

text: Teatteri Raivoisat Ruusut oli suomalainen teatteri, joka sai alkunsa vuonna 1988 Katajanokan konepajalla, jossa tehtiin Shakespeare-dramatisointi "Raivoisat ruusut - kronikka vallasta". Teoksesta alkoi prosessi, joka lopulta johti myös Kassandra ry:n syntyyn.


title: Raivoisat Ruusut

text: Teatteri Raivoisat Ruusut teki vuoteen 1998 asti teatteriesityksiä sekä Katajanokan konepajalla että yhteistyössä helsinkiläisten teattereiden kanssa. Esitykset näyttivät, että suomalaiset naisnäyttelijät pystyvät enempään kuin mihin tavallisissa olosuhteissa saavat mahdollisuuden. Vuosina 1998-2001 Ruusut tuotti sarjan pienesityksiä omalle Fredrikintorin näyttämölle.


title: Raivoisat Ruusut

text: Vuonna 1994 Ruusut organisoi kansainvälisen teatterifestivaalin Raamattu 1994, jonka teemana oli Raamatun naiskuva. Esitykset levittäytyivät Katajanokan konepajalta ja tullikamarilta Tuomiokirkon kryptaan ja .


title: Raivoisat Ruusut

text: Osana Helsingin kulttuurikaupunkivuotta 2000 Raivoisat Ruusut suunnitteli, käynnisti ja johti taiteen ja tieteen monikulttuurisen tutkimushankkeen Kassandra 2000. Projekti sai Suomen Punaisen Ristin "Inhimillinen kädenojennus" -tunnustuspalkinnon toukokuussa 2001.


title: Raivoisat Ruusut

text: Ohjaaja Ritva Siikala perusti Raivoisat Ruusut ja toimi sen vetäjänä ohjaten useimmat sen esityksistä. Ruusujen projekteissa työskentelivät eri-ikäiset naisnäyttelijät Suomen teattereista, naistaiteilijat Virosta, Latviasta, Norjasta ja Ruotsista ja projektissa Kassandra 2000 taiteen- ja tieteentekijät sekä eri kulttuurien edustajat. Kaikissa projekteissa oli mukana myös miehiä.


title: Raivoisat Ruusut

text: Raivoisat Ruusut joutui lopettamaan toimintansa yhteiskunnan riittämättömän tuen takia vuonna 2001.


title: Gabriel Ruiz

text: Gabriel Ruiz (s. 23. tammikuuta 1980) on argentiinalainen jalkapalloilija joka edustaa Veikkausliigaseura FC Hakaa. Ruiz on pelipaikaltaan puolustaja, mutta hän pystyy pelaamaan myös keskikentällä.


title: Gabriel Ruiz

text: Ruiz aloitti ammattilaisuransa yhdessä Argentiinan tunnetuimmista kasvattajaseuroista, Newell's Old Boysissa vuonna 1999. 2005 Ruiz siirtyi Argentiinan toiseksi korkeimman sarjatason, Primera B:n Tiro Federaliin jossa hän pelasi yhden kauden verran. Tiro Federalin jälkeen Ruiz on edustanut paraguaylaista Club Libertadia, Unión de Santa Fe:tä sekä 2007-2008 Club Atlético Gimnasia y Esgrima de Jujuya argentiinan korkeimmalla sarjatasolla. Fc Hakaan Ruiz siirtyi toukokuussa 2009


title: Karl Torsten Wadenstjerna

text: Karl (Carl) Torsten Wadenstjerna (16. kesäkuuta 1861 Mitau (Jelgava), Kuurinmaan kuvernementti, Venäjän keisarikunta – kesä 1920 Holmogory, Arkangelin kuvernementti, Neuvosto-Venäjä) oli suomalainen kenraaliluutnantti, joka toimi Suomen sisällissodan aikana sotavankileirien ylitarkastajana.


title: Karl Torsten Wadenstjerna

text: Wadenstjerna syntyi Mitaussa, nykyisen Latvian Jelgavassa Hartolasta kotoisin olleen eversti Carl Johan Vilhelm Wadenstjernan perheeseen. Wadenstjerna aloitti Haminan kadettikoulun vuonna 1874, valmistui vänrikkinä ja siirtyi Henkikaartin 4. Keisarillisen perheen tarkk’ampujapataljoonaan vuonna 1883. Vuonna 1887 hänestä tuli pataljoonan sihteeri ja vuoteen 1892 mennessä komppanian päällikkö. Pataljoonan taloudenhoitaja hänestä tuli vuonna 1899 ja eversti vuonna 1903.


title: Karl Torsten Wadenstjerna

text: Vuonna 1908 Wadenstjerna määrättiin 147. Samaran jalkaväkirykmentin komentajaksi, mistä tehtävästä hän siirtyi kaksi vuotta myöhemmin 12. tarkk’ampujarykmentin komentajaksi. Huhtikuussa 1913 Wadenstjernasta tuli kenraalimajuri ja myöhemmin samana vuonna ensin 8. jalkaväkidivisioonan 2. prikaatin komentaja ja sitten 5. jalkaväkidivisioonan 2. prikaatin komentaja. Ensimmäisessä maailmansodassa Wadenstjerna komensi aluksi 5. jalkaväkidivisioonan 2. prikaatia ja vuodesta 1915 alkaen 37. jalkaväkidivisioonaa. Hän sai ylennyksen kenraaliluutnantiksi vuonna 1915.


title: Karl Torsten Wadenstjerna

text: Kun lokakuun vallankumous puhkesi 1917, Wadenstjerna erosi Venäjän armeijasta ja palasi Kiovan kautta Suomeen vuoden 1917 lopulla. Suomen sisällissodan aikana hän toimi sotavankileirien ylitarkastajana maaliskuusta 1918 alkaen ja sodan päättyä hän oli Suomen tasavallan sotajoukkojen ylipäällikön esikunnassa erikoistehtävissä. Sisällissodan jälkeen hän oli valtiorikosylioikeuden sotilasjäsenenä valtiopetosoikeudenkäynneissä punaisia vastaan. Hän erosi elokuussa 1919 vakinaisesta palveluksesta. Tämän jälkeen Wadenstjerna osallistui Pohjois-Venäjän retkikuntaan komentajana ja joutui bolševikkien vangiksi yhdessä viidensadan muun valkoisen upseerin kanssa. Hänet teloitettiin Holmogoryn vankileirillä kesällä 1920.


title: Karl Torsten Wadenstjerna

text: Wadenstjerna oli naimisissa Aleksandra Nikolajevna Aigustovan kanssa ja heillä oli kolme lasta. Lapsista Anatol (s. 1895) kuoli isänsä tavoin Holmogoryssa kesällä 1920.


title: Gamma Ethniki

text: Gamma Ethniki on Kreikan jalkapallon kolmanneksi korkein sarjataso Kreikan Superliigan ja Football Leaguen jälkeen.


title: Gamma Ethniki

text: Gamma Ethniki pelataan kaudella 2018–2019 kahdeksassa 12–14 joukkueen lohkossa. Yhteensä joukkueita on 107.


title: Gamma Ethniki

text: Sarjaa pelattiin amatööritasolla vuodesta 1965 vuoteen 1983, jolloin sarja muuttui ammattilaisliigaksi. Kaudeksi 2010–2011 sarjan nimi muuttui Gamma Ethnikistä Football League 2:ksi. Kaudeksi 2013–2014 sarja yhdistettiin Delta Ethnikin eli neljännen sarjatason kanssa ja samalla lohkojen määrä nousi kahdesta kuuteen.


title: David Monsalve

text: David Andres Monsalve (21. lokakuuta 1988 North York, Toronto, Ontario) on kanadalainen jalkapallomaalivahti joka edusti kaudella 2014 Ykkösessä pelaavaa AC Oulua . Monsalve omaa kolumbialaiset sukujuuret, hänen molemmat vanhempansa ovat syntyneet Kolumbiassa.


title: David Monsalve

text: Seurajoukkueura


title: David Monsalve

text: Monsalve pelasi juniorina C.S. Azzurri nimisessä junioriseurassa, kunnes siirtyi ensimmäiseen aikuisten sarjan joukkueeseensa, Toronto FC:hen jossa hän teki debyyttinsä MLS sarjassa ottelussa Chicago Fireä vastaan 29. heinäkuuta. Torontossa hän pelasi esimerkiksi myös Aston Villaa vastaan pelatussa ystävyysottelussa, mutta hän ei kuitenkaan saanut säännöllisesti peliaikaa. Niinpä kaudeksi 2008-2009 Monsalve siirtyi CSL:n (Canadian Soccer League) North York Astros joukkueeseen. Kausina 2009-2010 Monsalve edusti turkulaista FC Interiä jossa hän toimi pääasiassa Patrick Bantamoin varamaalivahtina. Kahden kauden aikana Monsalve pelasi yhteensä 14 liigaottelua .


title: David Monsalve

text: Maajoukkueura


title: David Monsalve

text: Monsalve on edustanut Kanadan maajoukkueita alle 17-vuotiaista alle 23-vuotiaisiin saakka. Alle 20-vuotiaiden maailmanmestaruuskilpailuissa 2007 Monsalve oli osa Kanadan joukkuetta.


title: Atsalenios FC

text: Atsalenios FC on vuonna 1951 perustettu kreikkalainen jalkapalloseura, jonka kotipaikka on Iraklion Kreetan saarella. Seuran nimi tarkoittaa myös terästä ("atsali") kreikaksi. Joukkueen värit ovat vihreä ja valkoinen. Atsalenios on pelannut kauan Kreikan pienissä liigoissa, koska pelaajat siirtyvät yleensä Iraklionin suurempiin seuroihin, kuten esimerkiksi OFI Kreetaan ja Ergotelis FC:hen. Joukkueen kotistadionina on 1 500-paikkainen Atsalenios Stadium. Joukkueen sarjataso on nykyisin Gamma Ethnikin etelälohko.


title: Scout-rakettiperhe

text: Scout on yhdysvaltalainen pienten kiinteäpolttoaineisten kantorakettien perhe. Nämä raketit on suunniteltu laukaisemaan pieniä satelliitteja maata kiertämään. Raketit koostuivat yksinomaan kiinteäpolttoaineisista rakettivaiheista. Scout pystyi viemään 68 kg painavan satelliitin matalalle kiertoradalle.


title: Scout-rakettiperhe

text: NASAN tutkimuskeskus Hamptonissa, Virginian osavaltiossa hallinnoi Scout-ohjelmaa 1959-1991, jonka jälkeen se siirrettiin NASA:n Goddardin avaruuskeskuksen alaiseksi hankkeeksi. Scout-raketteja käytettiin vuoteen 1994 asti.


title: Scout-rakettiperhe

text:
Scout pohjautui eri yhtiöitten tekemiin ohjuksiin. Scout-raketin ensimmäinen vaihe Algol on Polaris-ydinohjuksen johdannainen.
Toinen vaihe Castor on MGM-29 Sergeant-ohjuksen muunnos. Kolmas ja neljäs vaihe Antares ja Altair ovat Vanguard-kantoraketin joistain rakettivaiheista kehitettyjä.


title: Scout-rakettiperhe

text: Intian ensimmäinen kantoraketti SLV-3 ja ydinohjus Agni-II perustuvat osin Scoutin tekniikkaan.


title: Juvankosken paperitehdas

text: Juvankosken paperitehdas toimi Uskelan, sittemmin Perttelin alueella nykyisessä Salon kaupungissa noin vuosina 1820–1902. Tehdas valmisti pahvia ja paperia käsin käyttäen raaka-aineena lumppuja sekä yhdellä paperikoneella paperia vuodesta 1876-1902. Tehdas tuhoutui tulipalossa vuonna 1902.


title: Juvankosken paperitehdas

text: Tehtaan rakennuksista on säilynyt nykypäivään vain yksi työväenasunto. Alueella ovat toimineet myös saha ja voimala, joista sahan toiminta loppui vuonna 1965 ja voimalan vuonna 1970. Museovirasto on määritellyt Juvankosken historiallisen teollisuusympäristön yhdeksi Suomen valtakunnallisesti merkittävistä rakennetuista kulttuuriympäristöistä.


title: Biollante

text: Biollante on kuvitteellinen jättiläismäinen mutanttikasvi elokuvassa Godzilla kohtaa Biollanten. Biollante syntyi kun tohtori Shiragami yhdistää Godzillan soluihin ruusun soluja ja antaa siitä luodun kukan kasvaa. Biollanten solut erkanevat kun se häviää taistelussa Godzillalle ja sen olomuoto muuttuu suuresti. Muuttunut Biollante voittaa Godzillan ja kuolee.


title: Iraklio BC

text: Irakleio BC, tunnetaan myös nimillä Iraklio BC ja Heraklion BC, on kreikkalainen ammattilaiskoripalloseura, jonka kotipaikka on Kreetan saarella sijaitseva Heraklion. Iraklion historian parhaat vuodet osuivat 1990-luvulle, kun joukkue oli parikin kertaa taistelemassa Kreikan koripallon pääsarjassa pudotuspeleissä. Paras sijoitus oli kuitenkin seitsemäs sijoitus kaudelta 1997–1998. Joukkue on voittanut toiseksi korkeimman sarjatason mestaruuden 1997. Vuonna 2005 seura pudotettiin A2 Ethnikistä talousongelmien takia.


title: Iraklio BC

text: Nykyisin joukkue pelaa Kreikan alemmilla sarjatasoilla. Joukkuetta ei tule sekoittaa melkein saman nimiseen Iraklis Thessaloniki BC:hen.


title: Iraklio BC

text: Tunnettuja pelaajia ovat muun muassa:


title: Vanguard (kantoraketti)

text: Vanguard (kantoraketti) oli Yhdysvaltain varhaisia satelliittien laukaisuun käyttämiä kantoraketteja. Se pohjautui RTV-N-12a Viking-luotausrakettiin. Yhdysvallat laukaisi Project Vanguardin puitteissa vuosina 1957-1958 11 Vanguard-kantorakettia aikomuksenaan lähettää satelliitteja. Laukaisuista vain kolme onnistui. Satelliittien painot olivat puolitoista - parikymmentä kilogrammaa. Näistä tunnetuin on Vanguard 1, joka ei kuitenkaan ollut Yhdysvaltain ensimmäinen satelliitti.


title: Vanguard (kantoraketti)

text: Ensimmäinen Vanguard-raketin koeversio, TV-0, laukaistiin 8. joulukuuta 1956. Se oli lähinnä uuden telemetriajärjestelmän koe. Kaksivaiheista järjestelmää kokeiltiin seuraavana vuonna laukaisulla TV-1. Vasta lokakuussa laukaistu TV-2 oli ensimmäinen täysiverinen Vanguard-raketti.


title: Vanguard (kantoraketti)

text: Vanguard-rakettia käyttänyt laivaston ohjelma voitti Yhdysvalloissa kilpailun jossa kilpailtiin ilmavoimien, maavoimien ja laivaston kesken siitä mikä aselaji lähettää ensimmäisenä satelliitin. Laivaston ohjelmaan liittyi kehitteillä oleva Atlas-raketti, ja maavoimien ohjelmaan Redstone-ohjus, josta johdettiin Juno-kantoraketti. Laivaston Vanguard voitti kisan, koska muut projektit olivat niin tärkeitä sotilaallisia ohjelmia, ettei niitä voitu hidastaa satelliitteihin liittyvän näpertelyn takia.


title: Vanguard (kantoraketti)

text: Mutta silti Yhdysvalloille oli tärkeää kilpailla avaruusasioissa kommunistisen Neuvostoliiton kanssa. Vuoden 1957 lopuilla Neuvostoliitto oli laukaissut jo toisen satelliittinsa, Sputnik-2:n. Yhdysvallat halusi pysyä mukana kilvassa, ja Vanguard TV-3 päätettiin laukaista, vaikka raketin kehittely oli vielä kesken. Ensimmäinen amerikkalaisen satelliitin laukaisu epäonnistui, kun raketti räjähti laukaisualustalle 6. joulukuuta. Daily Mail kutsui rakettia "Flopnik"-nimellä. Tämän jälkeen von Braunin ryhmä sai laukaista oman satelliittinsa. Myös vuoden 1958 alussa tehty Vanguard TV-3BU (BU on backup, vara) epäonnistui.


title: Vanguard (kantoraketti)

text:
Myöhemmin Vanguard-raketilla laukaistiin onnistuneesti ja korkealle rakettikokeella TV-4 Vanguard 1-tekokuu.
Epäonnistuneet laukaisut olivat tämänkin jälkeen onnistuneita yleisempiä, mutta onnistuneilla saatiin nostettua kiertoradalle vielä satelliitit Vanguard 2 ja Vanguard 3.


title: Vanguard (kantoraketti)

text: Vanguardin yhdestätoista satelliittilaukaisusta kolme onnistui:


title: Hei me rokataan!

text: Hei me rokataan! () on vuonna 1984 ensi-iltansa saanut pseudodokumenttielokuva, jonka on ohjannut Rob Reiner. Reiner myös näyttelee elokuvassa dokumentaristia, muissa osissa ovat kuvitteellisen Spinal Tap -rockyhtyeen jäsenet. Elokuvassa parodioidaan etenkin heavy- ja rock-yhtyeiden kiertue-elämäntyyliä, lavaesiintymisiä ja -rakennelmia sekä yhtyeiden ongelmia. Spinal Tap -yhtyeen jäsenet ovat muusikoiden stereotyyppejä sekä henkilöinä että yhtyeen sisäisissä suhteissa.


title: Hei me rokataan!

text: Motörhead-yhtyeen Lemmy Kilmister on todennut elokuvan olevan silti lähellä todellisuutta huolellisesti kirjoitettujen hahmojen ja tapahtumien ansiosta.


title: Hei me rokataan!

text: Elokuva valittiin brittiläisen "Time Out" -lehden äänestyksessä vuonna 2011 kaikkien aikojen hauskimmaksi komediaksi. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Spinal Tapin" kaikkien aikojen yhdeksänneksi parhaaksi komediaksi.


title: MGM-29 Sergeant

text: MGM-29 Sergeant oli amerikkalainen lyhyen kantaman kiinteäpolttoaineinen maasta maahan -ohjus. Yhdysvaltain armeija otti ohjuksen käyttöön 1962, ja sitä alettiin sijoittaa Eurooppaan 1963. Se kehitettiin korvaamaan MGM-5 Corporal-ohjus. Sergeantin tilalle tuli myöhemmin MGM-52 Lance. Tämän ohjuksen ryhmiä/kehitelmiä käytettiin myös Scout C-kantoraketin, Jupiter C-luotausraketin ja Juno I-kantoraketin vaiheina.


title: MGM-29 Sergeant

text: Tämä ohjusasetyyppi oli käytössä vuosina 1962-1979. Se saatiin kehitettyä kokeiluasteelle vuonna 1955. Ohjuksessa oli yksi "W52"-tyypin ydinkärki, jonka räjähdysvoima oli 200 kilotonnia.


title: Vihreät (Israel)

text: Vihreät eli HaJerukim on vihreää liikettä Israelissa edustava poliittinen puolue. Se perustettiin vuonna 1997. Se ei ole päässyt knessetiin, mutta sillä on useita paikkoja maan kunnallisvaltuustoissa. Vuonna 2006 vihreät saivat knessetin vaaleissa reilut 1,5 % äänistä. Muuten puolueen kannatus on ollut hyvin matala, 0,4 %:n molemmin puolin.


title: Vihreät (Israel)

text: Vihreiden johtajana toimii Pe'er Visner.


title: Andréas Glyniadákis

text: Andréas Glyniadákis (, s. 26. elokuuta 1981 Chaniá) on kreikkalainen koripalloilija. Glyniadákis on 216 senttiä pitkä ja painaa 127 kiloa.


title: Kangassaaren lasitehdas

text: Kangassaaren lasitehdas toimi Etelä-Savossa Enonkoskella vuosina 1858–1903. Tehtaan omisti "Tichanoffin kauppahuone" ja se rakennettiin alun perin siksi että Enonkoskella sijainneen, vuonna 1774 perustetun Tichanoffin vesisahan tuottama jätepuu saatiin hyödynnettyä lasitehtaan uunien polttoaineena.


title: Kangassaaren lasitehdas

text: Tehdas valmisti aluksi pulloja joita vietiin muun muassa Pietariin. Vuodesta 1895 alkaen valmistettiin myös ikkunalasia puhaltamalla. Tässä menetelmässä lasimassasta puhallettiin lieriö joka sitten leikattiin auki ja levitettiin ikkunaruuduksi. Tehtaan lasinpuhaltajat tulivat aluksi Saksasta ja myöhemmin Ruotsista.


title: Kangassaaren lasitehdas

text: Tehtaan lopetettua kannattamattomana toimintansa 1903 sen rakennukset olivat vielä ensimmäisen maailmansodan aikoihin venäläisen sotaväen käytössä. Myöhemmin ne purettiin ja nykyisin ainoa muisto tehtaasta ovat tehtaan paikalta ja läheisestä järvenpohjasta löytyvät lasinsirpaleet. Lasitehtaan paikalle perustettiin 1900-luvun alussa höyrysaha ja alueella oli myös laivatelakka.


title: Giórgos Samarás

text: Geórgios ”Giórgos” Samarás (, syntynyt 21. helmikuuta 1985 Iraklion, Kreikka) on kreikkalainen jalkapalloilija, joka edustaa englantilaista West Bromwich Albionia. Pelipaikaltaan Samarás on hyökkääjä, ja hän on pelannut otteluita myös Kreikan maajoukkueessa.


title: Giórgos Samarás

text: Samarás muutti yhdessä isänsä kanssa 16-vuotiaana Alankomaihin ja pelasikin neljä kautta SC Heerenveenissä. Kesken kauden 2005–2006 Samarás siirtyi Englannin Valioliigaan Manchester Cityn riveihin, jossa hän pelasi 55 ottelua kolmessa kaudessa. Hän siirtyi jälleen kesken kauden Skotlannin valioliigaan, jossa hän pelasi kaudet 2007–2014 Celticin joukkueessa. 2014 hän siirtyi Englannin valioliigaan West Bromwich Albionin riveihin.


title: Max Klinger

text: Max Klinger (18. helmikuuta 1857 Leipzig – 5. heinäkuuta 1920) oli saksalainen taidemaalari, graafikko ja kuvanveistäjä. Hän oli 1880−1890-lukujen symbolismin pääedustajia, jonka töissä yhdistyvät kirjallisuudesta aiheensa saanut symbolismi realistisiin yksityiskohtiin ja klassisoivaan muotokieleen. Ulkoilmamaalauksissaan Klinger liittyi myös realistisen tyylisuunnan edustajiin.


title: Max Klinger

text: Yksi Klingerin tunnetuimmista veistoksista on Klingerin aikana kohua herättänyt Beethoven monumentti, joka paljastettiin Wienin näyttelyssä vuonna 1902 ja myytiin myöhemmin Leipzigiin.


title: Max Klinger

text: Asteroidi 22369 Klinger on nimetty Max Klingerin mukaan.


title: Branson City Limits

text: Branson City Limits on Bobby Vintonin livealbumi joka ilmestyi 1998.


title: Henki vaarassa – varokaa rocktähtiä

text: Henki vaarassa – varokaa rocktähtiä ("Trick or Treat") on amerikkalainen vuonna 1986 ensi-iltansa saanut kauhuelokuva. Elokuvassa esiintyvät muun muassa KISS-yhtyeen basisti Gene Simmons sekä rock-legenda Ozzy Osbourne. Elokuva on näyttelijä Charles Martin Smithin esikoisohjaus.


title: Henki vaarassa – varokaa rocktähtiä

text: Elokuva kertoo nuoresta hevifanista Eddiestä, jota kiusataan koulussa. Eddien suurin idoli on Sammi Curri, joka on ainoa asia joka estää häntä murtumasta. Kun Sammi kuolee traagisesti tulipalossa on Eddie surun murtama. Kun hän yllättäen saa Sammi Currin julkaisemattoman levyn ainoan kappaleen, huomaa hän takaperin soitettuna viestin jonka Sammi hänelle lähettää. Viestissä Sammi käskee Eddien tappaa kaikki kiusaajat ja hevinvihaajat.


title: Henki vaarassa – varokaa rocktähtiä

text: "Video-oppaassa" vuodelta 1994 Bello Romano piti elokuvan saatananpalvonnan parodiointia hauskana ja antoi elokuvalle kaksi tähteä viidestä, mikä teoksen mukaan vastaa sanallista arviota ”keskinkertainen”.


title: Ev’ry Day of My Life/Satin Pillows and Careless

text: Ev'ry Day of My Life/Satin Pillows and Careless on Bobby Vintonin kokoelma-albumi jolle on laitettu kaksi hänen alkuperäistä studioalbumia.


title: Kari A. Killgast

text: Kari A. Kilgast (s. 16. joulukuuta 1978) on kotkalaisen Kreyskull -yhtyeen laulaja. Hän on laulanut kaikilla Kreyskull levyillä.


title: Kari A. Killgast

text: Killgastin innoittajia ja esikuvia ovat: Rob Halford, Ronnie James Dio, King Diamond, Ian Gillan, David Byron, David Coverdale, ja Alice Cooper


title: Peter Benchley

text: Peter Bradford Benchley (8. toukokuuta 1940 – 12. helmikuuta 2006) oli yhdysvaltalainen kirjailija, joka tuli tunnetuksi bestseller-romaanistaan "Tappajahai" ja sen elokuvaversiosta, jonka ohjasi Steven Spielberg. Benchley käsikirjoitti myös elokuvan yhdessä Carl Gottliebin kanssa. Hänen kaksi muuta tunnettua kirjaansa, "The Deep" ja "The Island" on myös käännetty elokuviksi. Benchley kuoli keuhkoparenkyymisairauksiin 12. helmikuuta 2006 ollessaan 65-vuotias.


title: Peter Benchley

text: Peter Benchleyn isä oli kirjailija Nathaniel Benchley.


Take Good Care of My Baby/I Love How You Love Me on Bobby Vintonin kokoelma-albumi, jolle on laitettu kaksi hänen alkuperäistä studioalbumia.


title: Kaarle Ervasti

text: Kaarle Klaus Juhani Ervasti (6. marraskuuta 1948 Helsinki – 21. huhtikuuta 2010, puoliso vuodesta 1989 Meri, s. 1956) avasi Antikvaarinen Kirjakauppa K. Ervastin 19. toukokuuta 1976 Helsingissä Kallion kaupunginosassa Torkkelinkatu 4:ssä. Ennen kirjakauppa-alalle ryhtymistään hän työskenteli Helsingin yliopiston psykologian laitoksella.


title: Kaarle Ervasti

text: Kaarle Ervasti jäi eläkkeelle ja lopetti kirjakauppatoimintansa 30. huhtikuuta 2009, mihin mennessä hänen liikkeestään oli muodostunut tunnettu kirja-antikvariaatteja harrastavien piirissä. Kuuluisa ei ollut vain kauppa, jossa myytiin kirjoja, vaan Ervasti itse ja kulttuurinen toiminta, joka kirjanmyynnin oheen kehittyi, muun muassa ”lauantaiseuraksi” mainittuna vakioasiakkaiden kokoontumisena lauantaisin liikkeeseen keskustelemaan kirjoista ja kirjallisuudesta.


title: Kaarle Ervasti

text: Antikvariaatin lopettaminen huomioitiin laajalti tiedotusvälineissä. Kirjakauppaliitto ry ja Suomen kustannusyhdistys myönsivät vuonna 2009 Ervastille Vuoden kirjateko -palkinnon työstä kirjojen ja kirjallisuuden hyväksi.


title: Kaarle Ervasti

text: Kaarle Ervasti harjoitti myös jonkin aikaa kirjankustannustoimintaa. Hän, Otso Kantokorpi ja Lasse Saarinen perustivat 1990 kustannusosakeyhtiö Nostromon. Laatukirjoihin panostanut kustantamo toimi vain kolme vuotta, minkä aikana ilmestyi seitsemän kirjaa.


title: Kaarle Ervasti

text: Kaarle Ervastin omasta kirjallisesta tuotannosta on esimerkkinä "Aikataika, Fantastica Fennica 1867–1981", suomen kielellä julkaistun tieteis-, utopia- ja fantasiakirjallisuuden bibliografia.


title: Kaarle Ervasti

text: Helsingin Sanomiin kirjoittamassaan nekrologissa Kaarle Ervastin monivuotinen ystävä, asiakas ja työtoveri Otso Kantokorpi, luonnehti Ervastia antikvaarialan vankkumattomaksi tietopankiksi, joka auliisti jakoi tietämystään avustaen useaa antikvaarista kirjakauppiasta ensiaskelten otossa. "Ervastin asikaskunta oli heterogeenistä: asiakkaina oli niin kulmien kundeja, läheisen kuvataidelukion oppilaita, yliopistojen professoreja kuin vakavampia kirjanharrastajia ympäri Helsinkiä ja lopulta ympäri Suomea", Kantokorpi kirjoitti ja muistutti Ervastin eräässä haastattelussa todenneen, että samalla, kun ihminen rakentaa kirjakokoelmaa, hän rakentaa itseään.


title: Asiakasuskollisuus

text:
Asiakasuskollisuus kuuluu yrityksen markkinoinnin strategian piiriin. Asiakasuskollisuutta on tutkittu paljon osana laajempaa asiakkuustutkimuksen tutkimusaluetta. Asiakasuskollisuuden tutkimuksessa pyritään erityisesti selvittämään syitä, jotka vaikuttavat asiakassuhteiden pysyvyyteen tai loppumiseen. Asiakasuskollisuus vaikuttaa yrityksen kannattavuuteen siten, että alhainen uskollisus johtaa suureen asiakaspoistumaan ja sitä kautta kasvaviin uusasiakashankintakustannuksiin. Monella toimialalla, joilla on laajat kuluttaja-asiakasmäärät kuten vähittäiskaupassa, tele-, pankki- ja media-alalla alalla, asiakasuskollisuus on liiketoiminnan strategisen johtamisen peruskysymyksiä. Asiakasuskollisuuteen on eri yrityksissä pyritty vaikuttamaan eri keinoin.
Asiakasuskollisuusohjelmat, kuten vähittäiskaupan etukortit yleistyivät 1970- ja 1980-luvuilla. Suomen suurimmat etuohjelmat ovat S-ryhmän S-etukortti sekä Keskon Plussakortti. Molemmilla on yli 2 miljoonaa kortinhaltijaa. Myös Finnair-Plus -ohjelmalla on yli miljoona jäsentä. Nykyään asiakasuskollisuden kehittämisessä tähdätään usein etujen myöntämisen sijaan asiakaskokemuksen kehittämiseen. Tunnetuimpia yksittäisiä asiakkuusohjelmia maailmalla on brittiläisen vähittäistavaraketjun Tescon Club-ohjelma.


title: Asiakasuskollisuus

text: Asiakkuusindeksi on ensimmäisiä tutkimuksia jossa on tutkittu toimialojen ja yksittäisten yritysten asiakasuskollisuutta Suomessa. Tutkimuksen on tehnyt TNS Gallup yhdessä Suomen asiakkuusmarkkinointiliitto ASML:n ja Avaus Consultingin kanssa. Suomalaiset ovat tutkimuksen mukaan uskollisimpia pankeilleen, Alkolle ja vakuutusyhtiöilleen. Tutkimuksessa oli mukana 53 yritystä, joilla oli vähintään 100 000 kuluttaja-asiakkuutta. Tutkimus osoittaa myös, että sekä toimialojen että yksittäisten yritysten väliset asiakasuskollisuuden erot ovat hyvin suuria. Suurimmat uskollisuuserot ovat pankkitoiminnassa ja vähittäiskaupassa. Tutkimuksen kohteena on valikoima suomalaisyrityksiä joilla on laajat kuluttaja-asiakasmäärät. Tutkimuksen metodina on käytetty yhdysvaltalaisessa asiakkuustutkimuksessa vakiintunutta mallia. Mallin mukaan asiakauskollisuutta kuvaavat ennen kaikkea kolme perusmuuttujaa:


Please Love Me Forever/My Elusive Dreams on Bobby Vintonin kokoelma albumi jolle on laitettu kaksi hänen alkuperäistä studioalbumia.


title: The Incident

text: The Incident on brittiläisen Porcupine Treen kymmenes studioalbumi, joka julkaistiin 15. syyskuuta 2009.


title: FC Sheriff Tiraspol

text: FC Sheriff Tiraspol, lyhyemmin FC Sheriff, on jalkapalloseura Tiraspolin kaupungista, Transnistrian alueelta Moldovasta. Se pelaa maan pääsarjassa, Kansallisessa divisioonassa.


title: FC Sheriff Tiraspol

text: Monialayritys Sheriffin omistama FC Sheriff on perustettu vuonna 1997. Seuran kotistadion on 2002 valmistunut Sheriff Stadium, jossa on 13 000 istumapaikkaa.


title: FC Sheriff Tiraspol

text: FC Sheriff on voittanut Moldovan mestaruuden kymmenen kertaa peräkkäin, vuosina 2001–2010. Moldovan cupin seura on voittanut 1999, 2001, 2002, 2006, 2008, 2009 ja 2010. Itsenäisten valtioiden yhteisön cupin FC Sheriff on voittanut 2003 ja 2009.


title: FC Sheriff Tiraspol

text: FC Sheriff pelasi UEFA Cupissa kausilla 1999–2000 ja 2000–2001 pudoten kummallakin kerralla ensimmäisellä karsintakierroksella. Mestarien liigan karsintoihin seura on osallistunut kaudesta 2001–2002. Se eteni siitä lähtien kahdeksan kertaa peräkkäin toiselle karsintakierrokselle.


title: Sealed With A Kiss / With Love

text: Sealed With A Kiss / With Love on Bobby Vintonin kokoelma albumi jolle on laitettu kaksi hänen alkuperäistä studioalbumia.


title: Wolfenstein (vuoden 2009 videopeli)

text: Wolfenstein on Activisionin vuonna 2009 julkaisema ensimmäisen persoonan ammuntapeli. Peli julkaistiin elokuussa 2009 Microsoft Windowsille, PlayStation 3:lle ja Xbox 360:lle. Peli on myös jatko-osa vuonna 2001 ilmestyneelle pelille "Return to Castle Wolfenstein".


title: Wolfenstein (vuoden 2009 videopeli)

text: Peli käyttää moottorinaan "Doom 3":ssa ja "Quake 4":ssa käytettyä ja palkittua id Tech 4 -pelimoottoria.


title: Wolfenstein (vuoden 2009 videopeli)

text: Peli sai jatko-osan "" vuonna 2014.


title: Wolfenstein (vuoden 2009 videopeli)

text: Kuten aikaisemmissakin "Wolfenstein"-peleissä, peli sijoittuu fiktiiviseen natsi-Saksaan, ja pelaajan hahmona toimii yhdysvaltalainen kommando William ”B.J” Blazkowicz. Peli sisältää "Doom 3":ssa ja "Quake 4":ssa käytettyjä efektejä, joka luo intensiivisen pelitunnelman.


title: Wolfenstein (vuoden 2009 videopeli)

text: Pelissä kuljetaan Isenstadt-nimisessä kaupungissa, jossa pelaajan on suoritettava erilaisia tehtäviä, joita hän saa ystävällisiltä henkilöiltä. Kaupungista löytyy useita turvapaikkoja ja mustasta pörssistä voi ostaa aseisiin parannuksia. Jotta parannuksen voi ostaa, se on ensin avattava tehtäviä suorittamalla.


title: Wolfenstein (vuoden 2009 videopeli)

text: Aikaisessa vaiheessa peliä pelaaja saa Thule-mitalin, jonka avulla pelaaja voi käyttää Veil-voimia. Näillä voimilla voi helpottaa pelin kulkua, sillä niillä voi paljastaa salaisuuksia tai suojata itseään.


title: Wolfenstein (vuoden 2009 videopeli)

text: Pelin vihollisina toimivat natsit. Natsien joukot vaihtelevat tavallisista sotilaista eliittisotilaihin ja niitäkin vaarallisempiin vihollisiin. Joskus pelaaja voi saada ystävällisiä sotilaita avukseen.


title: Wolfenstein (vuoden 2009 videopeli)

text: Moninpelissä pelaaja saa valita kolmesta luokasta: sotilas, lääkintämies ja mekaanikko. Kaikki aseet ovat saatavilla alussa, vain päivitykset pitävät olla avoinna. Moninpeli sisältää kolme moninpelitilaa: Team Deathmatch pelaajan pitää saada tietty määrä tappoja, Tehtävässä on tarkoitus puolustaa tai hyökätä tiettyyn paikkaan ja Ajassa pelaajan on saavutettava tavoite tietyssä ajassa.


title: Wolfenstein (vuoden 2009 videopeli)

text: Vuosi 1943, jonkin aikaa "Return to Castle Wolfensteinin" tapahtumien jälkeen. Peli alkaa natsien taistelulaiva Tirpitziltä, joka valmistautuu ohjusiskuun Lontooseen. Agentti B.J. Blazkowicz on onnistunut soluttautumaan alukselle estämään natsien aikeet. Kun hän paljastuu, hän aiheuttaa aikamoisen sekasorron ja pääsee melkein pakoon, mutta hänet pysäytetään. Natsiupseeri huomaa hänen povitaskussaan jotain hehkuvaa. Upseeri luulee sitä pommiksi ja käskee miestensä tappaa Blazkowiczin, mutta esine on outoja voimia sisältävä mitali, jolla Blazkowicz luo suojakilven, joka tappaa natsit jättäen vain luut jäljelle. Blazkowicz pakenee laivalta ja ohjukset laukeavat, mutta Blazkowicz onnistui sabotoimaan ne ja laiva tuhoutuu. Blazkowicz ottaa yhteyden OSA:an (Office of Secret Actions) ja palaa Lontooseen.


title: Wolfenstein (vuoden 2009 videopeli)

text: OSA:ssa hänelle kerrotaan mitalista. Mitali kuului kauan sitten eläneelle mystiselle kansalle, joka palvoi jotain nimeltä ”Black Sun” (). Muutamia vuosikymmeniä sitten mitalin otti käyttöön Thule-seura, saksalainen yliluonnollinen ryhmä, joka on yhteydessä natseihin. Mitalista on vielä löydetty taianomaisia kristalleja, joita löytyy vain Isenstadt-nimisestä kaupungista Saksasta. OSA on saanut tietää että natsikenraali Victor Zetta on aloittanut ison operaation Isenstadtissa, eikä muuta ei tiedetä. Blazkowicz lähetetään Isenstadtiin ottamaan selvää natsien aikeista.


title: Floridankalkkarokäärme

text: Floridankalkkarokäärme ("Crotalus adamanteus") on Yhdysvaltain lämpimissä eteläosissa elävä kyykäärme. Sen hoitamaton purema on ihmiselle tappava. Ravintonaan laji käyttää melko pieniä lämminverisiä eläimiä ja on myös hyödyksi hävittämällä ihmisen tuhoeläiminä pitämiä lajeja kuten hiiriä ja rottia. Floridankalkkarokäärme on sukunsa kookkain laji. Laji ei ole vielä uhanalainen, mutta se on taantumassa ja sen arvioidaan harvinaistuvan kaikkialla levinneisyysalueellaan.


title: Floridankalkkarokäärme

text:
Floridankalkkarokäärme on Pohjois-Amerikan suurimpia käärmeitä. Aikuinen yksilö on keskimäärin 91–183 senttimetrin pituinen, mutta lajin pituusennätys on 244 senttimetriä. Ne voivat painaa yli 4 kilogrammaa. Urokset ovat naaraita suurempia, mutta muuten samannäköisiä. Floridankalkkarokäärmeellä on paksu ruumis ja suuri ja paksu pää. Sen selkäpuolen suomut ovat ruskeita tai kellertäviä. Pään sivuilla on silmien kohdalla musta, viistosti kulkeva tumma juova, jota reunustavat vaaleat suomut. Silmien pupillit ovat pystysuorat. Sierainten ja silmien välissä ovat kuoppakyille tyypilliset kuopat. Selässä kulkee tummia timantin muotoisia kuvioita, joiden keskus on ruskea ja kehys kermanvärinen. Vatsapuolen väritys vaihtelee lähes mustasta ruskean ja oliivin sävyyn. Häntä on yleensä ruskea tai harmaa, ja siinä on tummat renkaat. Hännänpäässä on pitkälle kehittynyt kalistin.
Floridankalkkarokäärme on Pohjois-Amerikan myrkyllisin käärme. Sen myrkky on voimakasta verimyrkkyä, joka aiheuttaa kudosvaurioita. Käärme voi purressaan nostaa jopa 2/3 ruumiistaan ylös. Kunnollisen pureman saaneista ihmisistä 40 % kuolee. Myrkytysoireita ovat kipu, turvotus, hengitysvaikeudet, heikko syke, sydänvaivat, šokki ja joskus kouristukset. Lajin elinalueella on kuitenkin yleisesti saatavilla vastamyrkkyä. Floridankalkkarokäärmeiden puremien syinä ovat yleensä härnääminen ja yritys tappaa tai vangita käärme.


title: Floridankalkkarokäärme

text: Floridankalkkarokäärmettä tavataan vain Yhdysvalloissa, jossa sen asuinalue rajoittuu kaakkoisosien rannikkotasangoille 500 metrin korkeuteen saakka. Sitä tavataan itäisessä Louisianassa, eteläisessä Mississippissä, Georgiassa ja Alabamassa. Etelässä levinneisyys kattaa Floridan mukaan lukien itä- ja länsiosien hiekkasaaret ja Keys-saaret. Lajia tavataan myös Etelä-Carolinassa ja Pohjois-Carolinassa. Floridankalkkarokäärme on käytännössä hävinnyt Pohjois-Carolinasta ja Louisianasta levinneisyysalueen pohjoisimmassa ja läntisimmässä osassa. Levinneisyyden painopiste on Floridassa ja Georgian eteläosissa. Laji on vielä paikoin yleinen Georgiassa, Etelä-Carolinassa ja Floridassa siellä, missä sopivaa elinympäristöä on yhä jäljellä. Levinneisyys onkin pirstaloitunut, ja alkuperäisistä pitkäneulasmäntymetsistä on jäljellä enää runsaat kaksi prosenttia. Hitaasti lisääntyvää ja liikkuvaa lajia rasittavat myös mielivaltainen tappaminen ja liikenteen aiheuttama kuolema.


title: Floridankalkkarokäärme

text: Floridankalkkarokäärmeen elinympäristöä ovat sahapalmua ("Serenoa repens"), pitkäneulasmäntyä ("Pinus palustris"), turkintammea ("Quercus cerris") ja "Pinus clausa" -mäntyä kasvavat kuivat alankometsät. Se välttelee yleensä soita ja marskimaita mutta on hyvä uimari. Se voi elää lähellä vettä ja matkata jopa Floridan Keys-saarille.


title: Floridankalkkarokäärme

text: Floridankalkkarokäärme on yksineläjä. Se viettää pääosan ajastaan kerällä tiheikössä väijymässä saalista. Se on aktiivisin hämärän aikaan illalla ja varhain aamulla. Laji pysyy yleensä maanpinnalla, mutta voi joskus harvoin kiivetä muutaman metrin pensaisiin tavoittelemaan saalista. Floridankalkkarokäärmeet talvehtivat kylmillä alueilla erityisesti gofferikilpikonnien koloissa, mutta myös nisäkkäiden koloissa, ontoissa puunrungoissa tai kannoissa sekä puiden juurten suojissa. Lämpiminä talvipäivinä ne voivat tulla maanpinnalle paistattelemaan. Kolot ja muut piilopaikat ovat lajille elintärkeitä suojia tulipaloja ja lämpötilan vaihteluja vastaan. Asetuttuaan jollekin alueelle floridankalkkarokäärmeet voivat pysyä samalla alueella useita vuosia, eivätkä ne tee yleensä merkittäviä vaelluksia. Jotkut yksilöt päästävät hyvin lähelle päästämättä ääniä, mutta toiset kalistelevat jo 6–9 metrin etäisyydeltä. Monesti ne pysyvät paikallaan, mutta ahtaalle ajettuna yrittävät poistua paikalta. Vakavasti ärsytettynä käärme alkaa kiemurrella, kalistella ja kohottaa päänsä puremisasentoon, ja ahdistelun jatkuessa se saattaa purra. Aikuisella floridankalkkarokäärmeella ei ole luontaisia vihollisia, mutta nuorilla niitä on paljon. Niitä uhkaavat esimerkiksi siat, petonisäkkäät, kuten harmaakettu, petolinnut, kuten amerikanhiirihaukka, ja muista käärmeistä erityisesti kuningaskäärmeet ("Lampropeltis"). Elinikä voi olla yli 20 vuotta.


title: Floridankalkkarokäärme

text: Floridankalkkarokäärme syö pääasiassa pieniä nisäkkäitä. Nuoret saalistavat etupäässä hiiriä ja rottia, aikuiset suosivat jäniksiä ja oravia. Ne syövät myös lintuja. Saalistuspaikka on tiheikössä, puunjuuressa tai kaatuneen puun juurten luona. Ne pyrkivät yllättämään saaliin ja paikantavat ruokansa hajun ja infrapunan avulla, joka auttaa lämminveristen eläinten eli nisäkkäiden ja lintujen saalistuksessa. Kun käärme on purrut uhriaan se päästää sen pakoon ja lähtee seuraamaan sitä. Se syö saaliinsa vasta uhrin kuoltua.


title: Floridankalkkarokäärme

text: Floridankalkkarokäärmekoiraat ovat pariutumisaikaan naaraiden yläpuolella. Kilpaillessaan naaraista, ne selvittävät paremmuutensa nostamalla eturuumiinsa pystyyn ja kietoutumalla yhteen yrittäen kaataa vastustajansa maahan ruumiillaan. Parittelu tapahtuu loppukesällä tai syksyllä. Naaras synnyttää 6–7 kuukauden kantoajan jälkeen 6–21 aikuisen näköistä poikasta. Poikaset ovat jo syntyessään erittäin myrkyllisiä. Ne kasvavat hitaasti ja tulevat sukukypsiksi vasta usean vuoden kuluttua. Aikuiset naaraat synnyttävät vain 2–3 vuoden välein.


title: Live at the Copa/Drive-In Movie Time

text: Live at the Copa/Drive-In Movie Time on Bobby Vintonin kokoelma-albumi, jolle on laitettu kaksi hänen alkuperäistä studioalbumiaan.


title: Tell Me Why / Sings For Lonely Nights

text: Tell Me Why / Songs For Lonely Nights on Bobby Vintonin kokoelma albumi jolle on laitettu kaksi hänen alkuperäistä studioalbumia.


title: Jerry Springer

text: Gerald ”Jerry” Norman Springer (s. 13. helmikuuta 1944 Lontoo, Iso-Britannia) on yhdysvaltalainen talk show -juontaja ja demokraattipoliitikko. Hän on juontanut ohjelmaansa, "The" "Jerry Springer Show’ta" vuosina 1991–2018 ja toiminut vuosina 1977–1978 Cincinnatin pormestarina.


title: Jerry Springer

text: Springer syntyi Englannissa juutalaisille vanhemmille, jotka olivat paenneet Natsi-Saksasta. He muuttivat Yhdysvaltoihin vuonna 1949. Springer suoritti Bachelor of Arts -tutkinnon Tulanen yliopistossa vuonna 1965 ja Juris Doctor -tutkinnon Nortwestern Universityssa vuonna 1968. Hän oli myös mukana Robert F. Kennedyn presidentinvaalikampanjassa vuonna 1968.


title: Jerry Springer

text: Springer oli ehdolla Yhdysvaltain kongressiin vuonna 1970, muttei tullut valituksi. Hänet valittiin Cincinnatin kaupunginvaltuustoon vuonna 1971, mutta hän joutui eroamaan hänen tunnustettuaan käyttäneensä prostituoidun palveluita. Hänet valittiin uudelleen vuonna 1974 ja vuonna 1977 hänet valittiin yhdeksi vuodeksi Cincinnatin pormestariksi. Hän harkitsi kongressiehdokkuutta myös vuonna 2003.


title: Jerry Springer

text: "Jerry Springer Show" alkoi 20. syyskuuta 1991. Aiheet olivat aluksi poliittisia ja vieraina olivat muiden muassa Oliver North ja Jesse Jackson. Katsojaluvut jäivät kuitenkin alhaisiksi ja uuden tuottajan myötä ohjelmaa muutettiin radikaalisti. Myöhempi suosio perustuukin lähinnä ohjelman vieraiden väkivaltaiseen käytökseen ja jaksoissa käsiteltäviin kiistanalaisiin aiheisiin, kuten aviorikokset, homoseksuaalisuus, prostituutio ja transvestismi.


title: Jerry Springer

text: Ohjelmaa on parodioitu muun muassa "Austin Powers" -elokuvissa ja "Simpsoneissa". Koomikko Stewart Leen ja muusikko Richard Thomasin tekemä musikaali "Jerry Springer – The Opera" perustuu Springerin ohjelmaan. Se sai suuren suosion Edinburghissa vuonna 2002, jonka jälkeen sitä on esitetty muun muassa Lontoon West Endissä. Ohjelma lopetettiin vuonna 2018 ja sitä tehtiin ehdittiin tehdä yli 4 000 jaksoa.


title: Mont Orohena

text: Mont Orohena on 2 241 metriä korkea vuori Tahitin keskiosissa Ranskan Polynesiassa eteläisellä Tyynellämerellä. Se on Ranskan Polynesian korkein kohta.


title: Andy Sutcliffe

text: Andy Sutcliffe (9. toukokuuta 1947 Mildenhall, Suffolk – 13. heinäkuuta 2015 Pluckley, Ashford, Kent) oli brittiläinen F1-kuljettaja.


title: Andy Sutcliffe

text: Sutcliffe sai ajopaikan vuoden 1977 Britannian GP:hen RAM-tallista hyvien Formula 3 tulostensa ansiosta (hän oli mm. Formula 3 Britain Lombard North Centralin 3.). Hän ei kuitenkaan selvittänyt aika-ajoja ja karsiutui, eikä päässyt starttaamaan kilpailuun.


title: Kongen

text: Kongen on Skandeihin kuuluva vuorenhuippu Norjassa Raumann kunnassa, Isterdalen-laakson länsipuolella. Huipun korkeus merenpinnan tasosta on 1 614 metriä. Sen pohjoispuolella sijaitsee 1 544-metrinen Dronningan huippu ja eteläpuolella 1 462-metrinen Bispen. Lähellä huippua sijaitsee myös tunnettu Riksvei 63:een kuuluva Trollstigenin tieosuus.


title: Kongen

text: Vuorenhuipun nimi ”Kongen” tarkoittaa suomeksi ”kuningasta”.


title: Taide (kustantamo)

text: Kustannus Oy Taide on kustannusyhtiö, joka on perustettu vuonna 1988. Sen toimialaan kuluvat Taide-lehti sekä kirjakustannus. Yhtiön pääomistaja on Suomen Taiteilijaseura ry.


title: Taide (kustantamo)

text:
Kustannusosakeyhtiö Taide kustantaa taidealan oppi- sekä käsikirjoja, klassikoita, taiteilijakirjoja sekä muuta taidekirjallisuutta.
Parhaiten tunnetaan taiteilijamatrikkeli. Sitä on toimitettu vuodesta 1926 lähtien, nykyisin myös verkkomatrikkelina.


title: Otto Stuppacher

text: Otto Stuppacher (3. maaliskuuta 1947 Wien – 13. elokuuta 2001 Wien) oli itävaltalainen F1-kuljettaja. Hän osallistui kolmeen F1-osakilpailuun kaudella 1976. Hän karsiutui niistä kaikista, eikä päässyt starttaamaan yhteenkään kilpailuun. Häntä kiellettiin ajamasta Itävallan GP:ssä 1976 yhdessä maanmiehensä Karl Oppitzhauserin kanssa heidän vähäisen kisakokemuksen perusteella. Italian GP:ssä hän olisi päässyt ajamaan kun kolme autoa hylättiin hänen edeltään, mutta hän oli jo ehtinyt lähtenyt kotiinsa eikä ehtinyt palata ajoissa. Stuppacher teki käänteisen ennätyksen Itä-Yhdysvaltain GP:ssä, kun hän jäi peräti 27 sekuntia paaluajasta, jonka ajoi James Hunt.


title: Otto Stuppacher

text: Stuppacher katosi vuoden 1976 jälkeen ja häntä ei nähty enää kilpailemassa eikä hänestä tiedetty, kunnes hänet löydettiin kuolleena kerrostalosta Wienistä.


title: Bispen

text: Bispen on Skandeihin kuuluva vuorenhuippu Norjassa Rauman kunnassa, Isterdalen-laakson länsipuolella. Huipun korkeus merenpinnan tasosta on 1 462 metriä. Sen pohjoispuolella sijaitsee 1 614-metrinen Kongenin huippu. Lähellä huippua sijaitsee myös tunnettu Riksvei 63:een kuuluva Trollstigenin tieosuus.


title: Bispen

text: Vuorenhuipun nimi ”Bispen” tarkoittaa suomeksi ”piispaa”.


title: Neitseen Marian taivaaseenottamisen katedraali

text: Neitseen Marian kuolonuneen nukkumisen katedraali () on roomalaiskatolinen katedraali San Franciscossa Yhdysvalloissa, joka on San Franciscon roomalaiskatolisen arkkihiippakunnan tuomiokirkko. Rakentaminen aloitettiin vuonna 1967 ja katedraali otettiin käyttöön 5. toukokuuta 1971.


title: Mr. Lonely / Country Boy

text: Mr. Lonely / Country Boy on Bobby Vintonin kokoelma albumi jolle on laitettu kaksi hänen alkuperäistä studioalbumia.


title: Euroliiga-kausi 2004–2005

text: Euroliigakausi 2004-2005 oli neljäs ULEB-liiton järjestämä kansainvälinen koripalloturnaus. Edellisvuoden mestarina kauteen lähti Maccabi Tel Aviv BC ja Final Four pelattiin Olimpiysky-areenassa Moskovassa. Kauden voitti mestaruutensa uusinut Maccabi Tel Aviv BC. Suomalaisia pelasi sarjassa ennätyksellisesti kolme: Teemu Rannikko (KK Union Olimpija), Hanno Möttölä (Scavolini Pesaro) ja Jukka Matinen (Frankfurt Skyliners).


title: Dronninga

text: Dronninga on Skandeihin kuuluva vuorenhuippu Norjassa Rauman kunnassa, Isterdalen-laakson länsipuolella. Huipun korkeus merenpinnan tasosta on 1 544 metriä. Sen eteläpuolella sijaitsee 1 614-metrinen Kongenin huippu. Lähellä huippua sijaitsee myös tunnettu Riksvei 63:een kuuluva Trollstigenin tieosuus.


title: Dronninga

text: Vuorenhuipun nimi ”Dronninga” tarkoittaa suomeksi ”kuningatarta”.


title: Primera Divisiónin kausi 2009–2010

text: Primera Divisiónin kausi 2009–2010 on Espanjan jalkapallon pääsarjan Primera Divisiónin 79. kausi. Kausi alkaa 29. elokuuta 2009 ja päättyy 16. toukokuuta 2010. Hallitsevana mestarina kauteen lähtee Barcelona. Primera Divisióniin nousi kolme uutta joukkuetta Segunda Divisiónista. Edellisellä kaudella pudonneiden Betisin, Numancian ja Recreativon tilalle nousevat Tenerife, Xerez ja Zaragoza, joista Xerez teki seurahistoriaa nousemalla ensimmäistä kertaa maan pääsarjaan.


title: Primera Divisiónin kausi 2009–2010

text: Barcelona onnistui toistamaan edelliskauden mestaruuden, lopulta kolmen pisteen erolla toiseksi sijoittuneeseen Real Madridiin. Taistelu mestaruudesta säilyi näiden kahden joukkueen välillä aina viimeiselle sarjakierrokselle asti, ennen sen alkua piste-eroa oli Barcelonan hyväksi yksi piste. Barcelona voitti sarjan 99 pisteellä, joka oli sarjan uusi ennätys. Putoamisuhan alla olivat viisi joukkuetta: Valladolid, Racing, Málaga, Tenerife ja Xerez, joista neljällä ensimmäisellä oli sama pistemäärä 36 pistettä. Lopulta putoajiksi varmistuivat Valladolid, Tenerife ja Xerez.


title: Primera Divisiónin kausi 2009–2010

text: Kautta voidaan pitää merkittävänä sen huomattavien pelaajasiirtojen takia. Maailman parhaaksi pelaajaksi valittu portugalilainen laitalinkki Cristiano Ronaldo siirtyi Real Madridiin maailman kalleimalla siirtosummalla, 94 miljoonalla eurolla.


title: Primera Divisiónin kausi 2009–2010

text: Myös brasilialaisen Kakán vahvistettiin siirtyvän samaiseen seuraan 65 miljoonalla eurolla. Muita Primera Divisióniin siirtyneitä pelaajia olivat 55 miljoonan euron Zlatan Ibrahimović (Barcelona), 35 miljoonan Karim Benzema (Real Madrid) ja 30 miljoonan Xabi Alonso (Real Madrid).


title: Primera Divisiónin kausi 2009–2010

text: Kaudelle 2009–2010 nimettiin 22 erotuomaria, joka oli yksi vähemmän kuin edellisellä kaudella. Carlos Megía Dávila ei kuitenkaan läpäissyt tuomareiden kuntotestiä, eikä näin tuomitse kaudella. Xavier Estrada Fernández ja José Luis González González nousivat ensimmäistä kertaa tuomitsemaan pääsarjatasolle. Kauden päätteeksi urheilulehti "Marca" myöntää parhaiten suoriutuneelle erotuomarille Guruceta-palkinnon. Edelliskauteen tuomariuransa päättivät Luis Medina Cantalejo, Arturo Daudén Ibáñez ja Julián Rodríguez Santiago.


title: Primera Divisiónin kausi 2009–2010

text: ¹


title: Primera Divisiónin kausi 2009–2010

text:
Lionel Messi voitti uransa ensimmäisen Pichichin 34 maalillaan. Hänet palkittiin myös Euroopan Kultaisella kengällä. Messi sivusi maalimäärällään aikasempaa Ronaldon kaudella 1996–1997 tekemää Barcelonan ennätystä. Sarjan yhden kauden maaliennätys on 38 maalia, jonka jakavat Zarra ja Hugo Sánchez.
David Villa voitti palkinnon neljännen kerran urallaan. Palkinto jaetaan parhaalle espanjalaiselle maalintekijälle.
Ensimmäistä kertaa Barcelonan seurahistoriassa joukkue voitti sekä parhaan maalintekijän palkinnon (Pichichi) että suhteessa vähiten maaleja päästäneen maalivahdin palkinnon (Zamora). Víctor Valdés voitti palkinnon toista kertaa peräkkäin ja yhteensä kolmannen kerran urallaan.


title: Primera Divisiónin kausi 2009–2010

text: Pep Guardiola palkittiin toisena vuotena peräkkäin parhaan valmentajan palkinnolla. Samalla hänestä tuli ensimmäinen valmentaja, joka on voittanut kyseisen palkinnon kahtena kautena perätysten.


title: Primera Divisiónin kausi 2009–2010

text: Messistä tuli ensimmäinen pelaaja, joka on voittanut Di Stéfano -palkinnon kahdesti. Lukijaäänestys on käynissä kauden alusta loppuun, jonka jälkeen Alfredo di Stéfanon johtama raati valitsee lopullisen voittajan. Tällä kaudella raatiin kuuluivat Fabio Capello, Andoni Zubizarreta, José Eulogio Gárate, Emilio Butragueño, Manuel Díaz Vega, Fernando Hierro, Luis Suárez, Quini, Johan Cruijff, Zinedine Zidane, Santiago Segurola, Amalio Moratalla ja Eduardo Inda.


title: Primera Divisiónin kausi 2009–2010

text:
Alberto Undiano Mallenco palkittiin toistamiseen urallaan sarjan parhaana erotuomarina. Ensimmäisen palkintonsa hän voitti kaudella 2006–2007. Hänet on valittu myös tuomitsemaan ainoana espanjalaisena erotuomarina vuoden 2010 MM-kilpailuihin.
Lionel Messi voitti parhaan iberoamerikkalaisen pelaajan palkinnon toisena kautena peräkkäin ja kolmannen kerran koko urallaan. Hänestä tuli samalla ensimmäinen pelaaja, joka on voittanut kyseisen palkinnon kolmesti. Iván Zamorano ja Ronaldo voittivat urallaan EFE -palkinnon kahdesti.Real Madrid voitti kolmannen kerran historiassaan Espanjan jalkapalloliiton jakaman reilun pelin palkinnon.


title: Dick Lövgren

text: Dick Lövgren (s. 1980, Göteborg) on ruotsalainen basisti, joka tunnetaan parhaiten thrash metal -yhtye Meshuggahin basistina. Lövgren on ollut yhtyeen toiminnassa mukana vuodesta 2004 eteenpäin. Ennen Meshuggahia Lövgren on soittanut mm. Time Requiem- ja Last Tribe- yhtyeiden kanssa ja toiminut Arch Enemyn ja In Flamesin kiertuebasistina.


title: Dick Lövgren

text: Lövgrenin tärkeimpiä musiikillisia vaikuttajia ovat monet jazz -artistit ja yhtyeet, kuten Dave Holland, Steve Swallow, John Scofield, Medeski Martin & Wood, Miles Davis ja Brad Mehlda sekä Metallican edesmennyt basisti Cliff Burton.


title: Dick Lövgren

text: Lövgren käyttää Warwickin 5- ja 6-kielisiä bassoja.


title: Estadio José Rico Pérez

text: Estadio José Rico Pérez on jalkapallostadion Alicantessa Valencian alueella Espanjassa. Stadionin yleisökapasiteetti on 29 500, ja se toimii kaupungin seurojen Hérculesin ja Alicanten kotistadionina.


title: Estadio José Rico Pérez

text: Stadion on nimetty sen rakennuttaneen Hérculesin puheenjohtajan José Rico Pérezin mukaan. Stadionin peruskivi muurattiin 26. toukokuuta 1973, ja se valmistui samoihin aikoihin, kun Hérculesin nousi Espanjan korkeimmalle sarjatasolle Primera Divisióniin kaudeksi 1974–1975. Stadion avattiin 4. elokuuta 1974 Hérculesin ja Barcelonan välisellä ystävyysottelulla, jonka vierailijat voittivat 4–0. Stadionin ensimmäinen vuosikymmen oli myös Hérculesin kulta-aikaa, kun se pelasi vuosina 1974–1982 kahdeksan kautta peräkkäin korkeimmalla sarjatasolla. Stadion oli alun perin Hérculesin omistama, mutta seura joutui myymään sen Alicanten kunnalle vuonna 1994 talousvaikeuksien vuoksi. Vuonna 2007 seura osti stadionin jälleen itselleen.


title: Estadio José Rico Pérez

text: Alicante siirtyi stadionille vuonna 2001 noustuaan Segunda División B:hen. Seura pyysi Alicanten kunnalta rahoitusta kunnallisen Carretera de Villafranquezan kentän kunnostamiseen, mistä kunta kieltäytyi ja ehdotti seuralle José Rico Pérezillä pelaamista. Hércules ja Alicante pelasivat paikalliskamppailuja stadionilla kausina 2001–2005 Segunda B:ssä ja kaudella 2008–2009 Segunda Divisiónissa.


title: Estadio José Rico Pérez

text: José Rico Pérez oli yksi ottelupaikoista vuoden 1982 MM-kilpailuissa. Sillä pelattiin alkulohkon 3 otteluita Argentiinan, Unkarin ja El Salvadorin välillä sekä pronssiottelu Puolan ja Ranskan välillä. Espanjan maajoukkue on pelannut stadionilla kuusi ottelua.


title: Vinton Sings Vinton

text:
Vinton Sings Vinton on 9-raitainen kokoelma-albumi Bobby Vintonilta, joka julkaistiin 1970.
Albumi sisältää viisi aikaisemmin äänitettyä kappaletta ja neljä uutta kappaletta. Kappale "Kristie" on omistettu Vintonin tyttärelle Kristin (hänen toiselle lapselleen).


title: Ruhla

text: Ruhla on kaupunki Saksan keskiosassa, Thüringenin osavaltiossa entisessä Itä-Saksassa. Vuonna 2007 siellä oli 6 485 asukasta.


title: Darren Eliot

text: Darren Eliot (s. 26. marraskuuta 1961, Milton, Ontario, Kanada) on entinen ammattilaisjääkiekkoilija, joka pelasi ammattilaisurallaan maalivahtina Los Angeles Kingseissa, Detroit Red Wingsissa ja Buffalo Sabresissa. Los Angeles Kings varasi hänet kuudennella kierroksella 1980. Hän on 185 senttimetriä pitkä ja painaa 79 kiloa. Darren pelasi NHL:ssä 89 ottelua vuosina 1984–89.


title: Darren Eliot

text: Eliot opiskeli Cornellin yliopistossa, josta hän valmistui vuonna 1983. Pelaajauransa jälkeen Eliot työskenteli yhdysvaltalaisen Computer Methods Corporation -ohjelmistokonsultointiyrityksessä. Myöhemmin Eliot on työskennellyt jääkiekkotoimittajana.


title: Trabzonspor Kulübü Basketbol Takımı

text: Trabzonspor Kulübü Basketbol Takımı on turkkilainen koripalloseura Trabzonin kaupungista.


title: Trabzonspor Kulübü Basketbol Takımı

text: Alpella pelasi Turkin koripalloliigassa kaksi kautta ennen kuin se putosi Türkiye Basketbol 2. Ligiin. Vuonna 2008 joukkue muutti Trabzoniin ja vaihtoi entisen nimensä, "Ülker Gençlik ve Spor Kulübünin" uuteen "Trabzonspor Kulübü Basketbol Takımıin". Samalla joukkue liittyi Trabzonspor-seuraan.


title: Icy Tower

text: Icy Tower on ruotsalaisen Free Lunch Designin vuonna 2001 julkaisema ilmainen peli, jossa hypitään ylöspäin äärettömän korkeassa tornissa. Pelin oletushahmo on Free Lunch Designin suunnittelema Harold the Homeboy.


title: Icy Tower

text: Peliä on ladattu yli 20 000 000 kertaa.


title: Icy Tower

text: Oletusarvoisesti pelissä liikutaan nuolinäppäimillä ja hypätään välilyönnistä. Hahmo hyppää normaalisti yhden kerroksen per hyppy, mutta ottamalla vauhtia ja/tai kimpoamalla seinistä on mahdollista hypätä jopa viisi kerrosta.


title: Icy Tower

text: Pelin kerroksien teemat muuttuvat aina sadansien kerroksien kohdalla siihen asti, kunnes pelaaja saavuttaa tuhannen kerroksen. Kerroksista saatavat pisteet saadaan kaavasta formula_1, jossa "n" on kerrosten määrä. Torni on loputon, joten huippua on mahdoton saavuttaa.


title: Icy Tower

text: Combohypyt ovat pelin aikana tehtäviä temppuja, joiden avulla saa enemmän pisteitä. Combohyppy tarkoittaa vähintään kahta 2–5-kerroksista hyppyä sarjassa. Kun pelaaja hyppää vain yhden kerroksen kerralla, tai kun kosketuksesta nykyiseen kerrokseen on kulunut yli kaksi sekuntia, combo päättyy, ja pelaaja saa lisäpisteitä. Lisäpisteiden määrä saadaan kaavasta formula_2, jossa "n" kertoo kerrosten määrän.


title: Icy Tower

text: Ensimmäinen versio julkaistiin 22. joulukuuta 2001. Pian sen jälkeen julkaistiin 1.2-versio, jossa pelit pystyttiin tallentamaan uudelleenkatsottaviksi, ja omien hahmojen luominen oli mahdollista.


title: Icy Tower

text: 1.3-versio sisälsi bugikorjauksia, sekä vaikeutti hyvin korkeiden kerrosten saavuttamista.


title: Icy Tower

text: Pelin kännykkäversio julkaistiin 14.3.2007 , ja kesäkuussa 2008 sille avattiin oma verkkosivusto.


title: Icy Tower

text: Peliin julkaistiin 3.6.2009 versio 1.4, joka sisälsi uudet grafiikat, profiilijärjestelmän sekä joitakin pieniä uudistuksia.


title: Christian Camargo

text: Christian Camargo (s. 7. heinäkuuta 1971) on yhdysvaltalainen näyttelijä, joka tunnetaan ehkä parhaiten Rudy Cooperin roolista televisiosarjassa "Dexter". Hänen äitinsä on näyttelijä Victoria Wyndham, ja myös hänen isoisänsä Ralph Camargo oli näyttelijä.


title: Richard Masur

text: Richard D. Masur (s. 20. marraskuuta 1948) on yhdysvaltalainen näyttelijä. Hän on näytellyt uransa aikana yli 80 elokuvassa. Hän toimi Screen Actors Guildin puheenjohtajana kahden kauden ajan 1995–1999. Hänen äitinsä oli high school -opettaja ja isänsä oli farmaseutti.


title: Klínovec

text: Klínovec () on 1 244 metriä korkea Erzgebirgen vuoriston () korkein huippu. Se sijaitsee Tšekin puolella lähellä Saksan rajaa. Vuori sijaitsee lähellä Boží Darin (Gottesgab) kylää, 4 km koilliseen Jáchymovista (St. Joachimsthal) Karlovy Varyn läänissä. Huipulla sijaitsee entinen turistihotelli ja lähetinmasto.


title: Liturgiset veljet

text: Turun "Liturgiset veljet" oli liturgiseen liikkeeseen Suomessa kuulunut piiri, joka toimi vuosina 1946–1954.


title: Liturgiset veljet

text: Liturgiset veljet oli epävirallinen nimi, jolla piiri tunnettiin myös sen ulkopuolella. Se ei koskaan järjestäytynyt virallisesti, vaikka sellaista suunniteltiin nimellä "Mikael Agricolan veljespiiri". Piiriin kuului lähinnä pappeja ja kanttoreita mutta myös maallikoita. Se oli epävirallisesti arkkipiispa Aleksi Lehtosen suojeluksessa.


title: Liturgiset veljet

text: Piirin perustaja oli arkkipiispan sihteeri Toivo Harjunpää, ja hänet valittiin perustamiskokouksessa 2.12.1946 sen johtajaksi. Sihteeriksi valittiin Martti Parvio. Piiri kokoontui kerran kuussa ja kokoontumiset alkoivat aina joko messulla tai hetkipalveluksella. Kokoontumiset sisälsivät esitelmiä, keskusteluja ja kirkkomusiikin harjoittelua. Piirin tarkoitus oli paitsi perinteisen yhteisöllisen luterilaisen liturgisen ja sakramentaalisen hurskauden elvyttäminen, myös tuki jäsenten omalle säännönmukaiselle hengelliselle elämälle. Liturgisten veljien perusta oli liturgisen elämän lisäksi luterilaisessa tunnustuksessa, sanan ja sakramenttien keskeisyydessä sekä alttarin ja saarnastuolin aseman tasavertaisuudessa aikana, jolloin jumalanpalveluksessa ei usein vietetty ehtoollista. Tältä pohjalta piiri piti kirkon herätysliikkeitä arvossa Jumalan antamana lahjana kirkolle, mutta erkaantui aikansa erityisen "suomalaisen kristillisyyden" ihanteesta.


title: Liturgiset veljet

text: Arkkipiispa Lehtonen lähetti joitain piirin jäseniä, mm. Parvion, Isoon-Britanniaan tutustumaan Anglikaanisen kirkon elämään ja tällaisilla kirkollisilla vaikutteilla oli myös tukea piiriin sekä sen liturgisiin että ekumeenisiin ideoihin. Liturgiset veljet saivat inspiraatiota myös Ruotsista, esimerkiksi Gunnar Rosendalilta.


title: Liturgiset veljet

text: Piirin toimittamat jumalanpalvelukset olivat messuja ja niissä toimi selebrantin lisäksi diakoni ja subdiakoni. Messu alkoi prosessiolla ja ehtoollisaineet käytettiin tarkkaan loppuun. Messuissa käytettiin myös siihen aikaan harvinaisia liturgisia vaatteita. Piiri halusi liittyä piispa Mikael Agricolan liturgisiin periaatteisiin ja veljien pyrkimyksiä pantiin laajemmin merkille joissakin juhlajumalanpalveluksissa, kuten Agricolan Uuden testamentin 400-vuotisjuhlan kompletoriumissa Turun tuomiokirkossa 1948 ja Hemminki Maskulaisen 400-vuotismuistojuhlassa Maskun kirkossa. Liturgiset veljet toteuttivat suomalaisen jumalanpalveluksen 400-vuotisjuhlien yhteydessä Agricolan käsikirjan mukaisen messun Pyhän Katariinan kirkossa gregoriaanisine sävelmineen, jotka olivat osittain peräisin Agricolan messusta ja osittain saman aikaisesta Mathias Johannis Westhin käsikirjoituksesta. Tämä herätti runsaasti mielenkiintoa, mutta myös vastustusta. Aarni Voipio, Helsingin yliopiston käytännöllisen teologian professori kirjoitti lehteen varoittaen kiinnostuksesta liturgisia asioita kohtaan, peläten roomalaiskatolisuutta. Pian Maskun jumalanpalveluksen jälkeen Olavi Kares, tuolloinen Turun kristillisen opiston rehtori, kirjoitti Kotimaa-lehteen pakinoitsevaan tyyliin paheksuvan kirjoituksen "Juhana-kuninkaan 'Punainen kirja' alkanut kummitella vanhassa Turussa". Kares siteerasi Jaakko Haavion aiemmin ilmestynyttä runoa, joka ilmeisimmin kritisoi Liturgisia veljiä, "jotka juhlistatte Jumalan huoneen teatteripelein, ja korupuvuissanne messuatte ja liikehditte liturgisin elein". Parvio vastasi Karekselle, joka myöhemmin sai tukea mm. Osmo Tiililältä. Keskusteluun osallistui mm. myös Suomen Tunnustuksellisen Luterilaisen Kirkon pappi A. Aijal Uppala puolustaen messun kantilloimista ja ristinmerkkiä, ja Yrjö J. E. Alanen välittävässä kirjoituksessaan yritti hyväntahtoisesti ymmärtää piirin pyrkimyksiä. Julkinen keskustelu myös auttoi Liturgisten veljien pyrkimyksien pääsemistä laajemman yleisön tietoisuuteen. Myöhemmin, 1950 piiri sai ymmärtävää ja rakentavaa kritiikkiä mm. Martti Simojoelta.


title: Liturgiset veljet

text: Liturgisiin veljiin kuuluivat mm. W. A. Schmidt, Helge Nyman, A. E. Koskenniemi, Heikki Koskenniemi, Ahti Auranen, Samuel Lehtonen, Risto Lehtonen, Karl-Erik Forssell ja W. R. Rinne, myöhempi ortodoksisen kirkon metropoliitta Johannes. Piirin toiminnan myöhemmin loputtua sen tavoitteet jatkuivat edelleen mm. käytännöllisen teologian professoreiden Nymanin ja Parvion opetuksessa ja siirtyivät eteenpäin esim. Parvion dosenteille kuten Olavi Rimpiläiselle ja Seppo Suokunnakselle.


title: Wimbledonin tennisturnaus 2009

text: Vuoden 2009 Wimbledonin tennisturnaus alkoi 22. kesäkuuta ja päättyi 5. heinäkuuta 2009. Se oli vuosikerraltaan 123. ja kauden kolmas Grand Slam -turnaus. Miesten kaksinpelin puolustava mestari Rafael Nadal vetäytyi turnauksesta polvivaivojensa takia. Naisten kaksinpelin mestaruutta puolusti Venus Williams. Miesten kaksinpelin voitti Roger Federer, josta tuli voittonsa ansiosta eniten Grand Slam -turnauksia miesten kaksinpelissä voittanut pelaaja. Naisten kaksinpelin voitti Serena Williams. Serena Williams voitti myös naisten nelinpelin yhdessä siskonsa Venus Williamsin kanssa. Miesten nelinpelin voittivat Daniel Nestor ja Nenad Zimonjić.


title: Wimbledonin tennisturnaus 2009

text: 29. kesäkuuta Wimbledonissa pelattiin ensimmäisen kerran suljetun katon alla. Sateen alkaessa kesken Dinara Safinan ja Amélie Mauresmon ottelun keskuskentän katto vedettiin kiinni. Ottelua seurannut Andy Murrayn ja Stanislas Wawrinkan välinen ottelu oli ensimmäinen Wimbledonissa, joka pelattiin kokonaisuudessaan suljetun katon alla. Ottelu oli myös Wimbledonin myöhäisimpään ajankohtaan loppunut ottelu. Ottelu loppui klo 22.38 paikallista aikaa.


title: Loimaan viljavarasto

text: Loimaan viljavarasto on Loimaan maamerkki, joka näkyy kilometrien päähän peltojen ja metsien yli. Viljavaraston 75 metriä korkeat suursiilostot rakennettiin 1980-luvulla, jolloin Valtion viljavarasto vielä piti yllä suuria varmuusvarastoja.


title: Loimaan viljavarasto

text: Radio Melodian Loimaan lähetin 91,8 MHz sijaitsee Loimaan viljavaraston huipussa.


title: Mogens Klitgaard

text: Mogens Klitgaard (23. elokuuta 1906 – 23. joulukuuta 1945) oli tanskalainen kirjailija. Hänen näkemykseltään sosialistisen proosatuotannon aiheet olivat enimmäkseen yhteiskunnallisia. Klitgaard eli viimeiset vuotensa (1943−1945) Ruotsissa ja kuoli 39-vuotiaana tuberkuloosiin.


title: Legend (Bobby Vintonin kokoelma)

text: Legend on Bobby Vintonin 8 CD-levyn kokoelma, joka julkaistiin 2002.


title: Rojalismi

text: Rojalismi on poliittinen aate, jossa kannatetaan tiettyä monarkkia tai hallitsijasukua tietyn valtion hallitsijaksi. Sen kannattajia kutsutaan rojalisteiksi. Terminä rojalismi eroaa monarkismista siten, että monarkisti kannattaa yleensä kuninkaanvaltaa, kun taas rojalisti asettuu kannattamaan vain tiettyä henkilöä tai sukua. Yleensä termiä käytetään istuvan monarkin tukijasta tai valtiomuodon vaihduttua henkilöstä, joka kannattaa aiemman hallitsijan tai hallitsijasuvun palauttamista valtaan.


title: Rojalismi

text: Maassa, jossa kruunulla ei ole todellisia tavoittelijoita, rojalisti voi tarkoittaa lähes samaa asiaa kuin monarkisti. Sen sijaan esimerkiksi 1800-luvun Ranskassa rojalistit olivat jakaantuneet legitimisteihin, orleanisteihin ja bonapartisteihin, jotka kaikki kannattivat eri hallitsijasukuja. Vaikka kaikki edellä mainitut olivat yhdessä monarkisteja, he olivat eri puolta olevia rojalisteja.


title: Rojalismi

text: Suomen vuoden 1918 kuningashankkeen yhteydessä puhutaan pelkästään monarkisteista eikä rojalisteista, koska suomalaisille kuningasvallan kannattajille kuninkaan henkilöllisyys oli toissijainen seikka.


title: Scott Hain

text: Scott Allen Hain (2. kesäkuuta 1970 – 3. huhtikuuta 2003) oli viimeinen rikollinen, joka teloitettiin Yhdysvalloissa alle 18-vuotiaana tehdyistä rikoksista. Hän pakotti 6. lokakuuta 1987 rikostoverinsa Robert Wayne Lambertin (21) kanssa Laura Lee Sandersin (22) ja Michael William Houghtonin (27) ottamaan heidät autoon, jossa pojat tekivät aseellisen ryöstön. He telkesivät uhrinsa auton tavaratilaan ja sytyttivät auton palamaan. He poistuivat paikalta, mutta palasivat vielä katselemaan paloa.


title: Scott Hain

text: Sekä Hain että Lambert saivat kuolemantuomiot. 6. kesäkuuta 1988 tuomittu Hain teloitettiin Oklahomassa myrkkyruiskeella huhtikuussa 2003. Hänen kuolemantuomionsa oli pysynyt uusintaoikeudenkäynnissä 1994. Vuonna 2005 Lambertin kuolemantuomio sen sijaan kumottiin hänen henkisen jälkeenjääneisyytensä takia.


title: Scott Hain

text: Hainin vanhemmat kärsivät vakavista alkoholiongelmista. Hain oli joutunut seksuaalisen hyväksikäytön uhriksi ja ryhtyi jo lapsena säännölliseksi marihuanan käyttäjäksi. Hän menestyi koulussa erittäin heikosti ja keskeytti sen lopulta. Hän oli syyllistynyt useisiin rikoksiin jo ennen kuolemantuomioon johtanutta kaksoismurhaa.


title: Scott Hain

text: Vuonna 2005 korkein oikeus lakkautti Yhdysvalloissa alaikäisten rikoksentekijöiden kuolemanrangaistuksen.


title: Naisten Ykkönen

text: Naisten Ykkönen () on Suomen Palloliiton hallinnoima Suomen naisten jalkapalloilun toiseksi korkein sarjataso.


title: Naisten Ykkönen

text: Naisten Ykkönen perustettiin vuonna 1984 nimellä Naisten I divisioona. Sitä olivat edeltäneet naisten toiseksi korkeimpana sarjatasona edeltäneet vuosina 1974–1980 pelattu Naisten perussarja ja 1981–1983 pelattu Naisten aluesarja.Naisten Ykkösessä kaksitoista (12) joukkuetta pelaavat kaksinkertaisen sarjan. Sarjan voittoon yltänyt seura nousee Naisten Liigaan kaudeksi 2019. Ykkösessä toiseksi sijoittunut joukkue puolestaan karsii liigapaikasta. Kahdesta osaottelusta koostuvassa karsinnassa vastustajaksi tulee Naisten Liigassa yhdeksänneksi sijoittunut joukkue. Karsinnan ensimmäinen ottelu pelataan Naisten Ykkösen joukkueen kotona.


title: Naisten Ykkönen

text: Sijalle 11. tai sitä heikommin sijoittuneet joukkueet putoavat Naisten Kakkoseen kaudeksi 2019.


title: Jim Thompson (kirjailija 1964–2014)

text: James (Jim) Thompson (16. lokakuuta 1964 Kentucky, Yhdysvallat – 1. elokuuta 2014 Lahti, Suomi) oli amerikkalais-suomalainen kirjailija. Hän asui Suomessa vuodesta 1998 ja valmistui Helsingin yliopistosta pääaineenaan englantilainen filologia. Sitä ennen hän oli tehnyt sekalaisia töitä, kuten ollut sotilaana, maanviljelijänä ja baarimestarina.


title: Jim Thompson (kirjailija 1964–2014)

text: Putnam julkaisi Yhdysvalloissa englanniksi kaksi hänen teostaan, "Lumienkelit" ja "Kylmän kuoleman". Saksassa "Lumienkelit" ilmestyi sadantuhannen kappaleen painoksena. Kirjan kustansi arvostettu kustantaja Rowohlt Teos ilmestyi myös Britanniassa. Hänen teoksiaan on käännetty yli 10 kielelle.


title: Jim Thompson (kirjailija 1964–2014)

text: Thompsonin kirjoista "Lumienkelit", "Kylmä kuolema" ja kolmas Kari Vaara -tarina "Valkoinen viha" ovat olleet kehitteillä elokuviksi. Elokuvahankkeet eivät ole toistaiseksi toteutuneet.


title: Jim Thompson (kirjailija 1964–2014)

text: Thompson oli yhtenä allekirjoittajana WSOY:lle osoitetussa kirjelmässä, jossa arvosteltiin yrityksen johtoa kirjailijoiden kohtelusta. Johnny Knigalta ilmestyväksi ilmoitetun teoksen "Verileikki" julkaisu on peruttu.


title: Jim Thompson (kirjailija 1964–2014)

text: Syksyllä 2014 ilmestyi antologia "Helsinki Noir", jonka tekstit hän on valinnut ja johon hän on kirjoittanut itse yhden novellin.


title: Jim Thompson (kirjailija 1964–2014)

text: Kari Vaara -sarja


title: Liettua kesäolympialaisissa 2008

text: Liettua osallistui Pekingin kesäolympialaisiin 2008 71 urheilijan joukkueella. Maa saavutti näissä olympialaisissa viisi mitalia: purjehduksessa Gintarė Volungevičiūtė voitti hopeaa Laser Radial -luokassa ja pronssia voittivat Mindaugas Mizgaitis kreikkalais-roomalaisessa painissa sekä Virgilijus Alekna miesten kiekonheitossa. Parhaiten maa menestyi nykyaikaisessa viisiottelussa, jonka miesten kilpailussa Edvinas Krungolcas voitti hopeaa ja Andrejus Zadneprovskis pronssia. Kisojen mitalitilastossa Liettua sijoittui 57. tilalle.


title: Liettua kesäolympialaisissa 2008

text: Liettuan joukkueen lipunkantajana avajaisissa toimi koripalloilija Šarūnas Jasikevičius.


title: Ríta Sakellaríou

text: Ríta Sakellaríou () (22. lokakuuta 1934 – 6. elokuuta 1999) oli kreikkalainen, Kreetalta kotoisin ollut laulaja. Hän tuli köyhistä oloista ilman muodollista musiikkialan koulutusta, mutta hänet huomattiin poikkeuksellisen hyvän lauluäänensä takia. Hän kuitenkin kohosi kuuluisuuteen suorastaan kansallisen vertauskuvan asemaan, ja sai sellaisia ihailijoita kuin Aristoteles Onassis, Stávros Niárchos, Anthony Quinn ja pääministeri Andréas Papandréou.


title: Kljutševskaja sopka

text: Kljutševskaja sopka () tai "Kljutševskoi" () on Venäjällä Kamtšatkan niemimaalla sijaitseva kerrostulivuori. Se on niemimaan korkein vuori ja Euraasian korkein aktiivinen tulivuori. Sen ilmoitettu korkeus vaihtelee lähteestä riippuen 4 750 metristä 4 850 metriin, mutta sen pohjoispuolen kraatterin huipun korkeus on 4 750 metriä.


title: Kljutševskaja sopka

text: Kljutševskaja sopka on noin 6 000 vuotta vanha. Se on purkautunut säännöllisesti ilman pitkiä inaktiivisuusjaksoja. Viimeisten 3 000 vuoden aikana se on purkautunut yli 100 kertaa, ensimmäiset historialliset dokumentaatiot ovat 1600-luvun lopulta.


title: Kljutševskaja sopka

text: Tulivuoren huipulle kiipesivät ensimmäisenä Daniel Guass ja kaksi Billingsin retkikunnan jäsentä vuonna 1788. Seuraavan kerran huipulle kiivettiin vasta vuonna 1931. Tämän retkikunnan jäsenistä useat kuolivat huipun lähirinteillä lenteleviin laavapalloihin.


title: Kljutševskaja sopka

text: Kljutševskaja sopka kuuluu yhtenä Kamtšatkan tulivuorista Unescon maailmanperintökohteisiin.


title: Naisten Kakkonen

text: Naisten Kakkonen pelataan kaksinkertaisena sarjana kolmessa lohkossa. Lohkovoittajat ja paras toiseksi sijoittunut joukkue karsivat kahdesta paikasta Naisten Ykköseen kaudelle 2019.


title: Naisten Kakkonen

text:
Lohko A
Lohko B
Lohko C


title: Ismo Villa

text: Ismo Jooseppi Villa (8. marraskuuta 1954 Rauma – 18. marraskuuta 2014) oli suomalainen jääkiekkoilija. Hän edusti urallaan Rauman Lukkoa vuosina 1971–1982 ja 1985–1988 sekä Porin Ässiä 1982–1985. Villa pelasi myös Suomen jääkiekkomaajoukkueen riveissä vuoden 1980 talviolympialaisissa. Hän pelasi SM-sarjassa ja -liigassa 513 ottelua ja teki niissä 281 maalia ja 439 tehopistettä. Villa kuoli pitkäaikaisen sairauden murtamana.


title: Jelena Jaakkola

text: Jelena Jaakkola (s. 7. maaliskuuta 1989 Soini) on suomalainen keihäänheittäjä, joka edustaa Soinin Sisua. Jaakkolaa valmentaa Kari Ihalainen.


title: Jelena Jaakkola

text: Kaleven kisoissa Jaakkola on voittanut pronssia vuonna 2008 tuloksella 55,13 metriä ja vuonna 2014 tuloksella 54,72. Vuonna 2011 hän voitti talvi-SM-kilpailujen kultaa 50,00 metrin heitolla ja vuonna 2014 tuloksella 53,21. Pihtiputaan Keihäskarnevaalit hän voitti vuonna 2008, jolloin hän heitti 56,67 metriä.


title: Jelena Jaakkola

text: Alle 20-vuotiaiden MM-kisoissa 2006 Jaakkola oli 11:s ja alle 20-vuotiaiden EM-kisoissa 2007 neljäs. Alle 20-vuotiaiden MM-kisoissa 2008 Jaakkola saavutti kuudennen sijan. Alle 23-vuotiaiden EM-kisoissa 2009 hän oli kahdeksas.


title: Jelena Jaakkola

text: Jaakkolan ennätys on toukokuussa 2008 Kuortaneella heitetty 58,89 metriä. Tulos on 19-vuotiaiden Suomen ennätys. 22-vuotiaiden Suomen ennätyksenä tulos pysyi neljä vuotta kunnes Sanni Utriainen rikkoi sen vuonna 2012. Jaakkolalla on hallussaan myös 19-vuotiaiden halli-SE 51,63 metriä ja 22-vuotiaiden halli-SE 54,63 metriä."Huomioitu vain kilpailujen lopputulokset, päivitetty 30.1.2016"


title: Máro Doúka

text: Máro Doúka () (1947 Chaniá, Kreikka) on Kreetan saarella syntynyt kreikkalainen kirjailija.


title: Máro Doúka

text: Doúka opiskeli Ateenan yliopistossa vuodesta 1966 lähtien arkeologiaa. Yliopistossa Doúkasta tuli vasemmistomilitantti, ja hän oli vuonna 1967, Kreikan sotilasjuntan aikana, vankilassa poliittisista syistä.


title: Máro Doúka

text: Doúkan ensimmäinen romaani on "I archaía skouriá" ("Η αρχαία σκουριά"), joka julkaistiin vuonna 1979. Se kertoo keskiluokkaisesta perheestä tulevasta Myrsíni-tytöstä, jonka isä on sekaantunut useisiin naisiin. Iraklionin kunta on myöntänyt Doúkalle teoksesta Níkos Kazantzákis -palkinnon. Teoksesta "I plotí póli" ("Η πλωτή πόλη") Doúka sai Kreikan valtion kirjallisuuspalkinnon, mutta hän kieltäytyi siitä.


title: Vasili Kljutševski

text: Vasili Osipovitš Kljutševski (, 28. tammikuuta 1841 Voskresnskojen kylä, Penzan kuvernaatti – 25. toukokuuta 1911 Moskova) oli venäläinen historioitsija, jota pidetään yhtenä maan kolmesta merkittävimmistä historioitsijoista Nikolai Karamzinin ja Sergei Solovjovin ohella. Teoksissaan Kljutševski käsitteli erityisesti sosiaali- ja taloushistorian kysymyksiä. Kljutševskin isä oli kyläpappi ja etniseltä taustaltaa mordvalainen, tarkemmin mokšalainen.


title: Vasili Kljutševski

text: Vuonna 1889 Kljutševski valittiin Venäjän tiedeakatemiaan.


title: HMS Royal Oak

text: HMS Royal Oak on ollut kahdeksan Britannian Kuninkaallisen laivaston aluksen nimenä.


title: Alice Åström

text: Alice Åström (s. 27. joulukuuta 1959) on ruotsalainen vasemmistopuolueen poliitikko. Hän on ollut kansanedustajana vuodesta 1994. Lisäksi hän toimii nykyisin puolueensa ensimmäisenä varapuheenjohtajana ja puolueensa eduskuntaryhmän johtajana. Hän oli nuorena huumausaineongelmainen.


title: Tatra T85

text: Tatra T85 oli tšekkoslovakialaisen Tatran valmistama auto, josta oli kuorma- ja säiliöautosovellukset. Autoja käytettiin myös linja-autojen alustoina.


title: Tatra T85

text: Aloite T85:n kehittämisestä tuli Tšekkoslovakian armeijalta. Suunnitteluvaiheessa oli tehty V 700 -prototyyppi, jota armeija testasi syyskuusta 1935 lähtien. Tässä saatujen kokemusten pohjalta laadittiin lopullinen, tuotantovalmis T85. Autossa oli käytetty samoja teknisiä ratkaisuja kuin malleissa T26/30, T72 ja T82.


title: Tatra T85

text: Kolmiakselinen auto oli varustettu vetävällä telillä. Sen alkuperäiseksi käyttötarkoitukseksi oli suunniteltu 3 000 - 4 000 kg suuruisten kuormien nopeat siirrot maastossa ja teillä, ja siitä tehtiin myös tykinvetoautosovellus. Suurin osa T85-malleista kuitenkin päätyi säiliöautojen alustoiksi.


title: Tatra T85

text: Auton voimanlähteenä oli nelisylinterinen, nelitahtinen, vesijäähdytteinen kansiventtiilimoottori. Moottorimalleja oli kaksi; moottori T85 oli 8,1-litrainen bensiinimoottori, T91 taas oli 4,8-litrainen dieselmoottori. Bensiinikäyttöisen mallin kaasuttimena joko Solex 46 MOVLS tai Zenith 48KB. Sen sytytysjärjestelmä oli 12-volttinen ja Scintillan valmistama. Dieselmoottorilla varustettujen autojen mallinimi oli T85/91.


title: Tatra T85

text: Moottorin takana oli kuiva yksilevyinen kytkin, josta voima välittyi neliportaiseen vaihteistoon. Autossa oli lisäksi kaksinopeuksinen alennusvaihde. Voimansiirtoakseli kulki kantavana rakenteena toimineen keskusputkirungon sisällä. Telin molemmat akselit olivat vetäviä ja niillä oli tasauspyörästöjen lukot.


title: Tatra T85

text: Etuakselilla oli erillisjousitus joka oli toteutettu päällekkäisin kolmiotuin. Jousituksena oli poikittain asennettu puolielliptinen lehtijousi. Taka-akseleilla oli heilurityyppinen erillisjousitus. Niiden välillä oli pitkittäin asennetut puolielliptiset lehtijouset, jotka oli keskeltä kiinnitetty runkoon ja päistään kumpaankin taka-akseliin. Lehtijouset toimivat samalla telin keinuvipuina.


title: Tatra T85

text: Autossa oli käyttöjarruina Tatra-Knorr -paineilmakäyttöiset rumpujarrut. Seisontajarru oli rakennettu keskusputkirungon takapäähän ja vaikutti kahden jarrukengän välityksellä voimansiirtoakselin päässä olleeseen jarrurumpuun.


title: Tatra T85

text: Tšekkoslovakian armeija tilasi ensimmäiset 50 kuorma-autoa vuonna 1936. Niistä luovutettiin 48 samana vuonna 23. joulukuuta mennessä. Tilatusta erästä kaksi puuttuvaa yksilöä oli poimittu linjalta testikäyttöön. Yhtä kokeiltiin säiliöauton alustana ja toinen oli Chema Lutín -nimisen kemiantekniikan yrityksen kokeiltavana kemikaalikuljetusautona. Armeijan toimituksesta puuttumaan jääneet autot toimitettiin 12. kesäkuuta 1937.


title: Tatra T85

text: Kuorma-autoista saatujen hyvien kokemusten perusteella armeija päätti tehdä kaksi uutta tilausta. 1937 tehtyyn tilaukseen saatiin osa vaiheista tehtyä, mutta seuraavana vuonna tulleen tilauksen töitä ei ehditty edes aloittaa ennen kuin Saksa Münchenin sopimuksen nojalla syksyllä 1938 otti haltuunsa Tšekkoslovakian sudeettialueet, missä Tatran tehdaskin sijaitsi.


title: Tatra T85

text: Säiliöautoversion testeistä saatujen hyvien kokemusten pohjalta Tšekkoslovakian puolustusministeriö päätti tilata 168 säiliöautoa. Malli oli tarkoitettu ilmavoimien käyttöön, ja sen tyyppimerkintä armeijassa oli "letecká automobilová cisterna vz.37" (ilma-alusten säiliöauto vz.37). Auton huippunopeus oli 50 km/h ja se kykeni kuljettamaan 4 400 litraa polttoainetta.


title: Tatra T85

text: Vuonna 1937 Chema Lutín kehitti oman säiliöautoyhdistelmänsä "chemický zasobovací automobil vz.30" ja "vlečným vozem vz.38" (säiliöjakeluauto vz.30 ja perävaunu vz.38). Onnistuneesti suoritettujen kokeiden jälkeen armeija tilasi Tatran kanssa 54 erikoisvalmisteista koria, joista armeija ehti saada 40 ennen Münchenin sopimusta.


title: Tatra T85

text: T85:stä tehtiin säiliöperävaunumuunnelma T110, jonka prototyyppi V 742 valmistui 1938. Perävaunussa oli ohjaamo kuten autossakin, mutta moottorin sijaan edessä oli vetoaisa. Yhtään vaunua ei ehditty toimittaa Tšekkoslovakian armeijalle. Sen sijaan niitä myytiin Romaniaan 24 kappaletta.


title: Tatra T85

text: Vuonna 1939 esiteltiin parannettu versio T85A, joka ei kuitenkaan paljon poikennut T85-mallista. Toisen maailmansodan aikaan kaikkiaan 220 T85A-säiliöautomuunnelmaa palveli menestyksekkäästi Wehrmachtissa Luftwaffen käyttämillä lentokentillä tunnuksella "Kfz.384".


title: Friedrich Gottlieb Klopstock

text: Friedrich Gottlieb Klopstock (2. heinäkuuta 1724 Quedlinburg – 14. maaliskuuta 1803 Hampuri) oli saksalainen runoilija. Hänen oodinsa ja muinaisaiheiset näytelmänsä toimivat esikuvina saksalaiselle ja pohjoismaiselle kirjallisuudelle. Klopstockin pääteos oli mahtipontinen heksametrieepos "Messias" (1748–1773).


title: Katarina Kresal

text: Katarina Kresal (s. 28. tammikuuta 1973) on slovenialainen poliitikko, joka on toiminut vuodesta 2007 Liberaalidemokratia-puolueen puheenjohtajana. Hänet valittiin Slovenian parlamentin alahuoneeseen vuonna 2008, ja samana vuonna hänestä tuli Borut Pahorin (sosiaalidemokraatti) hallituksen sisäministeri.


title: Katarina Kresal

text: Niin ikään vuonna 2008 Kresal valittiin Liberal Internationalin varapuheenjohtajaksi.


title: Katarina Kresal

text: Ljubljanassa syntynyt Kresal on varsinaiselta ammatiltaan juristi.


title: Per-Olof Sjögren

text: Per-Olof Sjögren (1919 – 22. toukokuuta 2005) oli Ruotsin kirkon pappi.


title: Per-Olof Sjögren

text: Sjögren toimi Göteborgin tuomiorovastina 1970–1986. Lisäksi hän toimi korkeakirkollisen arbetsgemenskapen Kyrklig Förnyelsenin (aKF) puheenjohtajana. Kuten Gustaf Adolf Danell, hän oli useita kertoja hiippakunnan valitsemana ehdokkaana eri piispanvaaleissa, mutta ei tullut Ruotsin hallituksen valitsemaksi johtuen perinteisestä virkakannastaan Ruotsin parlamentin ja Ruotsin kirkon kirkolliskokouksen vuonna 1958 toteuttamaa naispappeuspäätöstä vastaan. Göteborgin hiippakunnassa toimiva, tertiaarisääntökunnan kaltainen ja aKF:n pyrkimyksiin yhtyvä superiorin johtama sisaryhteisö, S:ta Catharina Systraskap valitsi Sjögrenin konfessorikseen. Hän kirjoitti useita kirjoja kristillisistä aiheista kuten rukouksesta. Suomen Luther-säätiö on julkaissut suomeksi hänen kirjansa "Rukouskoulu".


title: Wat Tyler

text: Walter Tyler, yleensä Wat Tyler, (4. tammikuuta 1341 – 15. kesäkuuta 1381) oli Englannin vuoden 1381 talonpoikaiskapinan johtaja.


title: Wat Tyler

text: Wat Tylerin elämästä ennen kapinaa on vähän luotettavia tietoja. Hänen oletetaan syntyneen Essexissä, mutta ei osata varmuudella sanoa, miksi ja kuinka hän siirtyi Kentiin johtamaan kapinaa. Tylerin ja muiden kapinallisjohtajien motiivit ovat usein hämärän peitossa, sillä ajan historiankirjoittajat olivat lähinnä ylimyksiä ja kuninkaan lakeijoita. Yleensä Tylerin, Jack Strawin ja John Ballin on sanottu ajaneen feodaalijärjestelmän purkamista.


title: Wat Tyler

text: Uutiset alempien yhteiskuntaluokkien kapinoista Ranskassa ja Flanderissa kiihdyttivät mieliä myös Englannissa. Vuonna 1380 kuningas Rikhard II:n määräyksestä kerättiin väestönvero, jossa maksettavaksi määrätty summa, kolme groatia, oli sama riippumatta siitä, oliko verotettava köyhä renki vai varakas maanomistajaylimys. Valtaistuimelle lapsena noussut Richard II oli vasta 14-vuotias, joten kapinalliset syyttivät verosta Juhana Gentiä ja muita kuninkaalle läheisiä ylimyksiä.


title: Wat Tyler

text: Tyler nosti armeijan ja marssi aluksi Canterburyyn. Kun hänen armeijansa eteni Lontooseen, se oli kasvanut 50 000 miehen vahvuiseksi. 14. kesäkuuta kapinalliset vangitsivat joukon epäsuosittuja ylimyksiä, etunenässä Canterburyn arkkipiispan Simon Sudbury. Vangit surmattiin. Lisäksi kapinalliset tuhosivat Savoy Palacen ja tappoivat kuninkaan sedän. Kuninkaalle lähetettiin välittäjä, joka esitteli kapinallisten vaatimukset. Kuningas suostui tapaamaan kapinalliset seuraavana päivänä Mile Endissä ja kuuntelemaan heidän valituksensa muun muassa verotuksesta.


title: Wat Tyler

text: 15. kesäkuuta Lontoon Smithfieldiin kokoontui yli 20 000 ihmistä. Tyler päätti ratsastaa yksin neuvottelemaan etäämmällä olevan kuninkaan luo. He keskustelivat hetken aikaa, mutta yllättäen Lontoon pormestari Sir William Walworth veti esiin miekkansa ja löi aseistautumatonta Tyleria. Virallisessa kuvauksessa Tyleria syytettiin kuninkaan solvaamisesta. Tylerin pudottua hevosen selästä kuninkaan aseenkantaja Ralph de Standish pisti häntä vielä toistamiseen.


title: Klosterneuburg

text: Klosterneuburg on kaupunki Ala-Itävallassa, Itävallassa. Sen asukasluku on 25 398 (1.1.2008). Kaupunki tunnetaan vuonna 1114 perustetusta Klosterneuburgin luostarista, jossa säilytetään kuuluisaa vuodelta 1181 peräisin olevaan kultaseppä Nikolas Verdunilaisen Verdun'in alttaritaulua.


title: Don’t Touch the Light

text: Don't Touch the Light on saksalaisen hard rock yhtye Bonfiren 1986 julkaisema albumi. Se on ensimmäinen levy yhtyeen vaihdettua nimensä Cacumenista Bonfireksi.


title: Neda Soltan

text: Neda Salehi Agha Soltan (s. 1982 Teheran, Iran – 20. kesäkuuta 2009 Teheran, Iran) oli vuoden 2009 Iranin vuoden 2009 presidentinvaalien tulosten vastaisessa Teheranin mielenosoituksessa surmansa saanut nuori nainen. Uutistoimistot kertoivat Ali Khamenein joukkojen Basijin miliisin ampuneen hänet. Lyhyt video naisen kuolemasta levisi ympäri maailman, ja vain muutamassa tunnissa hänen kuolemansa jälkeen Iranin protestoijat nimesivät hänet "Vapauden enkeliksi".


title: Neda Soltan

text:
Paikalla oli ollut Nedan musiikinopettaja, joka huusi naisen kuolinhetkellä "Neda, älä pelkää. Neda pysy vierelläni. Pysy vierelläni!"
Nedan viimeiset sanat olivat "Minua polttaa. Minua polttaa."
Hänet haudattiin 21.6.2009 Teheranin Behesht Zahra -hautausmaalle.


title: Neda Soltan

text: Nedan videosta ja kuvista muodostui saman tien Iranin vastarinnan symboli.


title: Neda Soltan

text: Neda Soltan oli perheen keskimmäinen lapsi sekä perheen ainoa tytär. Nedan isä toimii siviili-virkamiehenä. Neda Soltan opiskeli aikaisemmin islamilaista filosofiaa Azadin yliopistossa Teheranissa, mutta oli siirtymässä matkailualan opintojen pariin. Hän ei ollut poliittinen aktivisti, mutta oli lähtenyt seuraamaan mielenosoitusta harmistuttuaan presidentinvaalien tuloksesta. Neda ei ollut välittänyt ystäviensä varoituksista olla menemättä mielenosoitukseen.


title: Neda Soltan

text: Iranin viralliset tiedotusvälineet pyrkivät hillitsemään aiheen julkista käsittelyä, ja hautajaiset oli viranomaisten määräyksestä vietettävä poikkeuksellisen hillitysti ilman suruliputusta ja muistojuhlaa.


title: Marie-George Buffet

text: Marie-George Buffet (s. 7. toukokuuta 1949) on ranskalainen kommunistipuolueen poliitikko. Hän toimi vuosina 1997–2002 maansa nuorisoasiain- ja urheiluministerinä Lionel Jospinin hallituksessa. Vuosina 2001–2010 hän oli kommunistipuolueen johtaja (kansallinen sihteeri). Hän istuu lisäksi Ranskan kansalliskokouksen jäsenenä ja Blanc-Mesnilin kunnallisvaltuutettuna.


title: Marie-George Buffet

text: Buffet oli ehdolla vuoden 2007 presidentinvaaleissa, mutta sai vain 1,93 % äänistä.


title: Teresa Wright

text: Muriel Teresa Wright (27. lokakuuta 1918 Harlem, New York – 6. maaliskuuta 2005 New Haven, Connecticut) oli yhdysvaltalainen Oscar-palkittu näyttelijä.


title: Teresa Wright

text: Wrightista tuli ensimmäinen näyttelijä, joka oli ehdolla Oscar-palkinnon voittajaksi kolmesta ensimmäisestä elokuvaroolistaan. Hän oli myös nuorin kolme Oscar-ehdokkuutta saanut näyttelijä, kunnes vuonna 2014 Jennifer Lawrence sai kolmannen ehdokkuutensa vuotta nuorempana eli 23-vuotiaana. Kolmesta ehdokkuudesta yksi päättyi voittoon, sillä Wright palkittiin vuonna 1943 parhaan naissivuosan Oscarilla roolistaan elokuvassa "Rouva Miniver".


title: Teresa Wright

text: Hän sai myös kolme Emmy-ehdokkuutta vuosina 1957, 1960 ja 1989.


title: Teresa Wright

text: Wrightilla on kaksi tähteä Hollywood Walk of Famella.


title: Kuopion uimahalli

text: Kuopion uimahalli on Kuopion Hatsalan kaupunginosassa sijaitseva uimahalli. Se on rakennettu vuonna 1969 ja sen suunnitteli Esa Malmivaara . Halli oli valmistuessaan Suomen suurin uimahalli, kokonaistilavuudeltaan 36 100 kuutiometriä. Hallissa on kuusiratainen 50 metrin allas, joka on mahdollista jakaa välisillalla 12:ksi 25 metrin radaksi, sekä opetusallas. Hallissa on kolmen metrin ponnahduslauta sekä kerroshyppyjä varten 3, 5, 7,5 ja 10 metrin hyppytasot.


title: Kuopion uimahalli

text: Uimahallissa on tehty maailmanennätyksiä, muun muassa Kuopion Uimaseura 24 tunnin uinnissa. Suomen ensimmäisen maailmanennätyksen teki Jani Sievinen 200 metrin sekauinnissa lyhyellä altaan mitalla (25 m).


title: Kuopion uimahalli

text: Hallin yleisökapasiteetti on noin 950 henkilöä. Täysi katsomo on monesti saavutettu pellehyppynäytöksissä ja muutamassa vesipallon miesten SM-sarjaottelussa.


title: Kuopion uimahalli

text: Halli on sittemmin käynyt kilpailutoimintaan liian pieneksi ja rapistunut huonokuntoiseksi, joten sen lähistölle on suunniteltu uutta hallia. Sellaista ollaan rakentamassa Niiralan Montun tontille jäähallin viereen; hanke valmistunee vuonna 2020.


title: Suurkaupungin hait

text:
Suurkaupungin hait () on yhdysvaltalainen draamaelokuva vuodelta 1961. Sen on tuottanut, käsikirjoittanut (Sidney Carrollin ohella) ja ohjannut Robert Rossen. Pääosia näyttelevät Paul Newman, Jackie Gleason, Piper Laurie ja George C. Scott.
Elokuva pohjautuu Walter Tevisin 1959 kirjaan "The Hustler", joka kertoo pienten piirien biljardihaista "Fast Eddie" Felsonista, joka tahtoo todistaa olevansa maan paras voittamalla legendaarisen pelaajan "Minnesota Fatsin".


title: Suurkaupungin hait

text: "Suurkaupungin hait" oli ehdokas yhdeksässä Oscar-palkintossa. Elokuva palkittiin kahdella Oscarilla (paras lavastus, Harry Horner ja Gene Callahan, sekä paras kuvaus, Eugen Schüfftan). George C. Scott kieltäytyi parhaan miessivuosan ehdokkuudesta. Elokuva sai myös 1961 parhaan elokuvan Bafta-palkinnon, tosin jaettuna neuvostoliittolaisen elokuvan "Vain neljä päivää" kanssa. Lisäksi Newman sai parhaan ulkomaisen miesnäyttelijän palkinnon. Laurie oli ehdolla parhaan ulkomaisen naisnäyttelijän Baftan saajaksi. Golden Globe -ehdokkaita olivat Newman (paras miesnäyttelijä), Scott (paras sivuosa ja paras tulokas) ja Gleason (paras sivuosa).


title: Suurkaupungin hait

text: "Suurkaupungin hait" valittiin 1997 säilytettäväksi Yhdysvaltain kongressin kirjaston National Film Registryssä. "The New York Timesin" kriitikot valitsivat "Suurkaupungin hait" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Jäähyväiset jalkavaimolle

text: Jäähyväiset jalkavaimolle ("Ba wang bie ji") on vuonna 1993 valmistunut Chen Kaigen ohjaama kiinalainen elokuva. Se on keskeinen kiinalaisten elokuvien niin sanotun viidennen sukupolven edustaja. Viides sukupolvi toi kiinalaiset elokuvantekijät maailman tietoisuuteen.


title: Jäähyväiset jalkavaimolle

text: Monien viidennen sukupolven elokuvien tapaan "Jäähyväiset jalkavaimolle" kuvaa Kiinan 1900-luvun puolivälin poliittisen myllerryksen vaikutuksia yksittäisten ihmisten, perheiden ja ryhmien elämään – tässä tapauksessa kahden Pekingin oopperan tähden sekä heidän väliinsä ilmestyvän naisen.


title: Jäähyväiset jalkavaimolle

text: Elokuva perustuu Lilian Leen romaaniin. Hän osallistui myös elokuvan käsikirjoittamiseen.


title: Jäähyväiset jalkavaimolle

text: "Jäähyväiset jalkavaimolle" jakoi vuoden 1993 Cannesin elokuvajuhlien Kultaisen palmun Jane Campionin "Pianon" kanssa. Se sai myös parhaan ei-englanninkielisen elokuvan Bafta-palkinnon 1993 ja Golden Globe -palkinnon parhaana vieraskielisenä elokuvana 1994.


title: Jäähyväiset jalkavaimolle

text: "The New York Timesin" kriitikot valitsivat "Jäähyväiset jalkavaimolle" vuonna 2004 yhdeksi kaikkien aikojen tuhannesta parhaasta elokuvasta. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon.


title: Delta (DVD)

text: Delta, tai Innocent Eyes (joissakin maissa) on australialaisen laulajan Delta Goodremin musiikki-dvd vuodelta 2003. "Delta" on kaikkien aikojen myydyin australialaisen artistin musiikki-dvd. Se on saavuttanut 11-kertaiseen platinalevyyn oikeuttavan myynnin rajan.


title: Hranice

text: Hranice on kaupunki Määrin alueella Olomoucin läänissä Přerovin piirikunnassa Tšekin tasavallan itäosassa. Vuonna 2009 kaupungissa oli asukkaita 19 302.


title: Theódoros Poulákis

text:
Theódoros Poulákis () (1620/1622 Chaniá, Kreikka – 1692/1697 Korfu, Kreikka) oli kreikkalainen renessanssiajan taidemaalari. Poulákis syntyi Chaniássa Kreetan saarella, josta hän muutti Venetsiaan. Venetsiassa Poulákis teki suurimman osan töistään. Vietettyään pitkän ajan Venetsiassa, muutti Poulákis Korfun saarelle, jossa hän myös kuoli. Korfulla ovat säilyneet osa Poulákiksen suurimmista töistä. Lisäksi hänen töitään on säilynyt suuri määrä Kefalonián saarella. Arvellaankin, että Poulákis työskenteli sielläkin. Myös Panagía Odigítria -kirkossa Zákynthoksen saarella hänen tiedetään työskennelleen.
Poulákis kuului kreetalaiseen koulukuntaan. Samoihin aikoihin Venetsiassa vaikutti myös toinen kreetalainen taidemaalari, Emmanouíl Tzánes.


title: Oulun Sanomat

text: Oulun Sanomat oli Pohjois-Suomen Sanomalehti Oy:n kustantama Oulussa ilmestyvä kaupunkilehti. Lehti ilmestyi 2–3 kuukaudessa, ja sen päätoimittaja oli Veera Visuri. Viimeinen lehti ilmestyi 15. joulukuuta 2011.


title: Nervous Shakedown

text: Nervous Shakedown on AC/DC -yhtyeen kappale, joka julkaistiin vuonna 1983 "Flick of the Switch" -albumilla ja myös singlenä. Singlen b-puolena oli kappaleen "Rock and Roll Ain't Noise Pollution" liveversio.


title: Nervous Shakedown

text: Kappale on yhtyeelle epätyypillisen hidastempoinen. "Nervous Shakedownista" kuvattiin myös musiikkivideo samassa sessiossa, jossa kuvattiin "Flick of the Switch" -kappaleen video. Videolla rumpuja "soitti" uusi rumpali Simon Wright erotetun Phil Ruddin sijaan.


title: Nervous Shakedown

text: Kappaleen ovat tehneet Angus Young, Malcolm Young ja Brian Johnson


title: Peter Kelamis

text: Peter Kelamis (s. 1967 Sydney, Australia) on kreikkalaisia sukujuuria omaava australialainen näyttelijä ja koomikko, joka asuu Kanadassa.


title: Peter Kelamis

text: Kelamis aloitti näyttelemisen televisiossa vuonna 1993, mutta on tullut paremmin tunnetuksi useista äänirooleistaan animaatioiden parissa. Hän muun muassa dubbasi Gokun englanniksi Dragon Ball Z -animesarjassa vuosina 1997–1998 ja toimi Rolfin äänenä kanadalaisessa animaatiosarjassa "Ed, Edd n Eddy". Kameran edessä Kelamis on näytellyt sarjoissa, kuten "Salaiset kansiot", "L-koodi", "Smallville" ja "Stargate Universe", sekä elokuvissa "Talo täynnä toivoa", "Supertähden tunnustukset", "Kaikki viisi vaimoani" ja "Eläintohtori 3".


title: Peter Kelamis

text: Vuonna 2009 hänellä oli vieraileva äänirooli tietokoneanimaatiosarjassa "".


title: Reefer Madness

text: Reefer Madness (toiselta nimeltään Tell Your Children) on yhdysvaltalainen vuonna 1936 valmistunut eksploitaatioelokuva, joka kertoo kannabista polttavan nuorison onnettomuuksista ja rikoksista: päälleajoista, murhista, itsemurhista, raiskauksista ja mielisairauksista. Sana "reefer" elokuvan nimessä on yksi kannabiksen lukuisista slanginimityksistä.


title: Reefer Madness

text: Elokuva kuvattiin nimellä "Tell Your Children" opetuselokuvaksi, jonka tarkoitus oli varoittaa nuorisoa kannabiksen vaaroista. Sen kuvaamisen rahoitti uskonnollinen ryhmä. Kuvausten valmistuttua tuottaja Dwain Esper osti sen ja leikkasi siitä sensaationhakuisen eksploitaatioelokuvan, joka ei kuitenkaan päässyt julkiseen levitykseen.


title: Reefer Madness

text: "Reefer Madness" löydettiin uudelleen 1970-luvulla, kun vastaperustettu New Line Cinema -yhtiö alkoi levittää tekijänoikeuksiltaan rauennutta elokuvaa collegeyleisöille. Siitä tuli kulttielokuva kannabiksen käyttäjien keskuudessa. Uusi katsojaryhmä piti siitä sen tahattoman komediallisuuden vuoksi. Elokuvasta on tehty myös satiirinen musikaalisovitus, joka ensiesitettiin Los Angelesissa 1998 ja off Broadway -tuotantona New Yorkissa 2001.


title: Ampallang

text: Ampallang (tunnetaan myös nimellä Palang tai Pallang) on genitaalilävistys.


title: Ampallang

text: Lävistys kulkee poikittain terskan tai virtsaputken läpi. Lävistys pyritään tekemään mahdollisimman ylös terskan pintaan, jotta virtsaputken vahingoittumiselta vältettäisiin.


title: Ampallang

text: Terskan paraneminen kestää 3–9 vuorokautta. Lävistämisen jälkeen terska voi vuotaa verta vuorokaudenkin ajan.


title: Sink the Pink

text:
Sink the Pink on AC/DC -yhtyeen vuonna 1985 "Fly on the Wall" -albumilla julkaistu kappale. Se julkaistiin myös singlenä b-puolenaan "Shake Your Foundations", joka sisältyi myös "Fly on the Wall" -albumille. Australian-painoksessa B-puoli oli ”Back in Business”. "Sink the Pinkistä" on kuvattu myös musiikkivideo.
Vuonna 1986 kappale julkaistiin yhtyeen soundtrack-albumilla "Who Made Who". Kappaleen ovat tehneet Angus Young, Malcolm Young ja Brian Johnson


title: Guiche

text: Guiche on genitaalilävistys. Se asetaan välilihan keskelle.


title: Prinssi Albert -lävistys

text: Prinssi Albert on genitaalilävistys. Ympärileikatulla peniksellä reikä voidaan tehdä keskelle frenulumia. Ympärileikkaamattomilla lävistys tehdään jommallekummalle puolen frenulumia, jolloin esinahan ollessa päälle vedettynä lävistys asettuu esinahan alle "mukavammin". Tämän tarkoitus on vähentää ihoärsytystä. Yleisin lävistyksen tekotapa on asettaa virtsaputkeen vastaanottoputki, joka ottaa terskan alapuolelta lävistetyn neulan virtsaputkessa vastaan.


title: Viggo Wallensköld

text: Viggo Wallensköld (s. 1969) on suomalainen taidemaalari, joka on tullut tunnetuksi friikkien, amputoitujen ja yksinäisten hahmojen muotokuvista. Hahmojen sukupuoli on usein epäselvä. Wallensköld on myös kirjoittanut kirjan kuvitteellisesta sienitieteilijästä, Anatolij D. Mbdrinovista. Wallensköld opiskeli ensin taidehistoriaa, mutta siirtyi Kuvataideakatemiaan. Hän oli Vuoden nuori taiteilija vuonna 2005.


title: Viggo Wallensköld

text: Wallensköldin maalaukset ovat esittäviä, ihmishahmojen ohella hän maalaa maisemia. Henkilöt on tavallisesti kuvattu kokovartalokuvana ja frontaalisesti suoraan edestä. Myös taidehistoria on usein läsnä maalauksissa. Hänen maisemansa ovat horisontaalisia, pitkiä ja kapeita. Wallensköld maalaa ne luonnossa mallista, kun taas ihmishahmot ovat peräisin mielikuvituksesta. Maisemien aiheet ovat usein koruttomia, kuten peltoaukea, teollisuusalue tai linja-autoasema.


title: Viggo Wallensköld

text: Wallensköldin etunimi on tanskalainen. Hänen koko nimensä on Viggo-Wentzel Renato-Bogislaus Cathmor-Adlerwalt Wallensköld. Etunimet ovat Wallensköldin isän vanhoista nimikirjoista kokoamia. Molemmat hänen vanhempansa ovat taiteilijoita.


title: Vesa-Pekka Rannikko

text: Vesa-Pekka Rannikko (s. 1968 Turku) on suomalainen kuvanveistäjä, joka asuu ja työskentelee Helsingissä. Hän tekee veistoksia väripigmentein läpivärjätystä kipsistä.


title: Vesa-Pekka Rannikko

text: Rannikon veistokset ovat kuin kolmiulotteisia impastomaalauksia. Rannikko kokoaa teoksensa käyttäen palettiveistä, työskennellen nopeasti ennen kuin kipsi kuivuu. Veistoksissa on erivärisistä kipsisistä "siveltimenvedoista" muodostuvat vahvat valot ja varjot. Rannikon teoksissa on arkisia teemoja, kuten maitotölkkejä, olutpakkauksia ja muuten tutunoloisia kuvia.


title: Vesa-Pekka Rannikko

text: Vesa-Pekka Rannikko on tehnyt myös performanssia ja videoita. Hänen omien sanojensa mukaan on kiinnostavaa, ettei teoksia voida lokeroida tarkasti. Teoksen voi määritellä tällöin yhtäaikaisesti esimerkiksi valokuvaksi ja tilateokseksi tai maalaukseksi ja veistokseksi.


title: Vesa-Pekka Rannikko

text: Vesa-Pekka Rannikko on opiskellut pääsääntöisesti Suomessa. Hän valmistui ensin taiteen maisteriksi ja sittemmin myös kuvataiteen maisteriksi.Vuonna 2008 Rannikko valittiin laatimaan taiteen yleissuunnitelman Vantaan Leinelän kaupunginosan yleisille alueille. Teokset sijoittuvat pääasiassa kaduille ja puistoihin, mutta myös esimerkiksi kiertoliittymiin. Seudun kasveista innoittunut, seitsemän metriä korkea valaistu teos "Paikalliset" valmistui 2012.


title: Vesa-Pekka Rannikko

text: Helsingin Torpparinmäen Näsinpuistossa sijaitsee Vesa-Pekka Rannikon teos "Aaumu". Helsingin kaupungin taidemuseon tilaama teos on valmistettu kivimassalla rikastetusta betonista - teoksen valmistumisessa oli aktiivisesti mukana myös Suomen betoniyhdistys. Aaumu teos julkistettiin 13.9.2005.


title: Vesa-Pekka Rannikko

text: Näyttelyvaihtokeskus FRAME:n taiteellinen johtaja Laura Köönikkä valitsi Rannikon edustamaan Suomea 54. Venetsian biennaalissa.


title: Vesa-Pekka Rannikko

text: Näyttely pidettiin perinteikkäästi Aalto-paviljongissa, jonka Rannikko mielsi myös teostensa lähtökohdaksi.. Näyttely jouduttiin sulkemaan etuajassa myrskyvaurioiden takia.


title: ATF

text: ATF on lyhenne, joka voi tarkoittaa muun muassa seuraavia asioita:


title: Siirtomaasota

text: Siirtomaasota on siirtomaavallan alaisen siirtomaan alueella käyty sota, jota siirtomaavalta käy joko siirtomaan alkuperäisväestöä, sitä asuttavia kolonialisteja tai toista, kyseistä aluetta havittelevaa kilpailevaa valtiota vastaan. Termiä käytetään yleensä kuvaamaan länsimaiden, lähinnä eurooppalaisten siirtomaavaltojen käymiä sotia Afrikassa, Aasiassa ja Amerikassa.


title: Siirtomaasota

text: Vaikka siirtomaasodat päättyivät lähes aina länsimaiden voittoon, saattoivat paikalliset asukkaat joskus aiheuttaa merkittäviä tappioita siirtomaavalloille. Tällaisista tunnetuimpia on Yhdysvaltain vapaussota 1775–1783, jossa Pohjois-Amerikan brittiläiset siirtokunnat itsenäistyivät brittiläisestä imperiumista. 1800-luvun lopun Italian–Etiopian sodan aikana käydyssä Adowan taistelussa etiopialaiset onnistuivat voittamaan italialaiset ja maa välttyi näin joutumasta siirtomaaksi. Vaikka zulu-sota päättyikin alkuperäiskansan tappioon, zulut voittivat heidät aliarvioineen Britannian armeijan Isandlwanan taistelussa 1879.


title: Siirtomaasota

text: 1900-luvun jälkipuolen dekolonisaation yhteydessä käytiin siirtomaasotia, jotka yleensä päättyivät siirtomaan itsenäistymiseen.


title: Kobolttikarbonaatti

text: Kobolttikarbonaatti (CoCO) on koboltti- ja karbonaatti-ionien muodostama ioniyhdiste. Ulkomuodoltaan yhdiste on vaaleanpunaista kiteistä ainetta, joka ei liukene veteen, mutta hapot liuottavat sen. Luonnossa kobolttikarbonaattia tavataan sferokobaltiittimalmina.


title: Kobolttikarbonaatti

text: Kobolttikarbonaattia voidaan valmistaa kobolttisuolojen vesiliuoksista kuumentamalla niitä natriumvetykarbonaatin kanssa. Esimerkiksi kobolttisulfaatin ja natriumvetykarbonaatin reaktiossa muodostuu kobolttikarbonaattia ja natriumvetysulfaattia.